dwar il-proposta għal regolament tal-Parlament Ewropew u tal-Kunsill li jemenda r-Regolament (KE) Nru 648/2004 biex jadattah mar-Regolament (KE) Nru … dwar l-Ikklassifikar, l-Ittikkettar u l-Ippakkjar ta' Sustanzi u Taħlitiet, u li jemenda d-Direttiva 67/548/KEE u r-Regolament (KE) Nru 1907/2006

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

OPINJONI TAL-KUMITAT GĦAS-SUQ INTERN U L-ĦARSIEN TAL-KONSUMATUR Error!

(Proċedura ta' kodeċiżjoni: l-ewwel qari)

Il-Parlament Ewropew,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2007)0613 ),

– wara li kkunsidra l-Artikoli 251(2) u 95 tat-Trattat KE, skond liema artikoli l-Kummissjoni ppreżentat il-proposta lill-Parlament (C6 0349/2007),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza ta' l-Ikel u l-opinjoni tal-Kumitat għas-Suq Intern u l-Ħarsien tal-Konsumatur (A6 0141/2008),

Japprova l-proposta tal-Kummissjoni;

Jitlob lill-Kummissjoni biex terġa' tirreferi l-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Il-Kunsill Ekonomiku u Soċjali tan-Nazzjonijiet Uniti, fl-2003 adotta Sistema Armonizzata Globalment ta' Klassifikazzjoni u Tikkettar ta' Sustanzi Kimiċi (GHS) sabiex jiġi ffaċilitat il-kummerċ ta' kimiċi permezz ta' l-introduzzjoni ta' sistema komuni għal komunikazzjoni tal-periklu.

Is-Samit Dinji dwar l-Iżvilupp Sostenibbli f'Johannesburg inkuraġġixxa l-pajjiżi biex jimplimentawha mingħajr dewmien u jaraw li tkun kompletament operazzjonali sa l-aħħar ta' l-2008.

L-għan ġenerali ta' l-armonizzazzjoni ta' l-ikklassifikar u l-ittikkettar ta' sustanzi kimiċi huwa li jitjieb il-livell ta' protezzjoni tas-saħħa tal-bniedem u ta' l-ambjent madwar id-dinja.

L-implimentazzjoni tal-GHS fl-UE tirrikjedi ċerti bidliet fil-leġiżlazzjoni eżistenti.

Il-proposta għal Regolament dwar l-ikklassifikar, l-ittikkettar u l-ippakkjar ta' sustanzi u taħlitiet li temenda d-Direttiva 67/548/KEE u r-Regolament (KE) Nru 1907/2006 se tkun il-mezz biex jiddaħħlu l-prinċipji tal-GHS fil-leġiżlazzjoni Ewropea filwaqt li fil-parti l-kbira tkun qed tkompli tibni fuq is-sistema eżistenti ta' l-UE.

Il-proposta hija akkumpanjata minn żewġ proposti oħra dwar leġiżlazzjoni fi grad aktar 'l isfel - proposta li temenda r-regolament dwar id-deterġenti u proposta oħra li temenda direttivi dwar il-kosmetiċi, il-ġugarelli, l-emmissjonijiet ta' komposti organiċi volatili (VOCs), il-vetturi li m'għadhomx tajbin għall-użu u l-iskart ta' tagħmir elettriku u elettroniku (WEEE).

Proposta dwar deterġenti

Il-bidliet proposti mill-Kummissjoni għar-regolament dwar id-deterġenti (648/2004) huma kemmxejn limitati.

Dawn il-bidliet jadattaw dispożizzjonijiet, li jirreferu għall-ikklassifikar u l-ittikkettar, biex jikkorrispondu għar-regolament 'ewlieni' dwar l-ikklassifikar, l-ittikkettar u l-ippakkjar ta' sustanzi u taħlitiet, mingħajr ma jżidu elementi oħrajn.

Id-dispożizzjonijiet il-ġodda huma mistennija li japplikaw mill-1 ta' Ġunju 2015.

Ir-rapporteur, f'dan l-istdju, ma tipproponi l-ebda emenda għall-proposta tal-Kummissjoni dwar id-deterġenti, iżda tirriserva d-dritt li terġa' tikkunsudra mill-ġdid il-pożizzjoni tagħha fi stadji aktar 'il quddiem tal-proċedura leġiżlattiva.

għall-Kumitat għall-Ambjent, is-Saħħa Pubblika u s-Sikurezza ta' l-Ikel

dwar proposta għal regolament tal-Parlament Ewropew u tal-Kunsill li jemenda r-Regolament (KE) Nru 648/2004 biex jadattah mar-Regolament (KE) Nru … dwar l-Ikklassifikar, l-Ittikkettar u l-Ippakkjar ta' Sustanzi u Taħlitiet, u li jemenda d-Direttiva 67/548/KEE u r-Regolament (KE) Nru 1907/2006

Rapporteur għal opinjoni:

ĠUSTIFIKAZZJONI QASIRA

Il-Kummissjoni Ewropea ressqet proposta għal regolament dwar l-ikklassifikar, l-ittikkettar u l-ippakkjar ta' sustanzi u taħlitiet

COM(2007)355 tas-27.6.2007 li jimplimenta fl-UE l-kriterji internazzjonali li sar qbil fuqhom mill-Kunsill Ekonomiku u Soċjali tan-Nazzjonijiet Uniti għall-ikklassifikar u l-ittikkettar ta' sustanzi u taħlitiet perikolużi.

Din hija magħrufa wkoll bħala s-Sistema Armonizzata b'mod Globali (Globally Harmonised System - GHS).

L-għan hu li jkun assigurat livell għoli ta' ħarsien tas-saħħa tal-bniedem u ta' l-ambjent, filwaqt li jkun garantit il-moviment ħieles ta' sustanzi u taħlitiet fis-suq intern.

Il-proposta għal dan ir-regolament hija akkumpanjata minn żewġ Komunikazzjonijiet oħra li jipproponu bidliet tekniċi għal-leġiżlazzjoni posterjuri ('downstream').

Dan huwa neċċessarju biex din il-leġiżlazzjoni posterjuri tkun f'konformità mal-proposti tal-GHS.

Din l-opinjoni hija relatata mad-dokument COM(2007)0613

COM(2007)0613 tas-17.10.2007 dwar Proposta għal regolament tal-Parlament Ewropew u tal-Kunsill li jemenda r-Regolament (KE) Nru 648/2004 biex jadattah mar-Regolament (KE) Nru … dwar l-Ikklassifikar, l-Ittikkettar u l-Ippakkjar ta' Sustanzi u Taħlitiet, u li temenda d-Direttiva 67/548/KEE u r-Regolament (KE) Nru 1907/2006. li qed jipproponi emendi għar-Regolament (KE) Nru 648/2004, magħruf bħala r-regolament dwar id-deterġenti.

Tħejjiet opinjoni separata għall- COM(2007)0611

COM(2007)0611 tas-16.10.2007 dwar Proposta għal deċiżjoni tal-Parlament Ewropew u tal-Kunsill li temenda d-Direttivi tal-Kunsill 76/768/KEE, 88/378/KEE, 1999/13/KE u d-Direttivi 2000/53/KE, 2002/96/KE u 2004/42/KE sabiex tadattahom għar-Regolament (KE) … dwar l-Ikklassifikar, l-Ittikkettar u l-Ippakkjar ta' Sustanzi u Taħlitiet, u li temenda d-Direttiva 67/548/KEE u r-Regolament (KE) Nru 1907/2006. li tipproponi emendi għal għadd ta' direttivi (dwar il-kosmetiċi, is-sikurezza tal-ġugarelli, l-emissjonijiet ta' solventi, il-vetturi li m'għadhomx tajbin għall-użu u żewġ direttivi dwar iż-żebgħa).

L-intenzjoni ta' dawn il-proposti hi li t-terminoloġija ssir konformi mal-GHS, u kif ukoll biex jiġu adattati r-riferenzi inkroċjati bejn it-testi.

Għalhekk, ma hija proposta l-ebda emenda għal dawn iż-żewġ Komunikazzjonijiet.

Konklużjonijiet

Il-Kumitat għas-Suq Intern u l-Ħarsien tal-Konsumatur jistieden lill-Kumitat għall-Ambjent, is-Saħħa Pubblika u s-Sikurezza ta' l-Ikel, bħala l-kumitat responsabbli, sabiex jipproponi l-approvazzjoni tal-proposta tal-Kummissjoni għal regolament tal-Parlament Ewropew u tal-Kunsill li temenda r-Regolament (KE) Nru 648/2004 sabiex jadattahom mar-Regolament (KE) Nru … dwar l-Ikklassifikar, l-Ittikkettar u l-Ippakkjar ta' Sustanzi u Taħlitiet, u li temenda d-Direttiva 67/548/KEE u r-Regolament (KE) Nru 1907/2006.

PROĊEDURA

L-ikklassifikar, l-ittikkettar u l-ippakkjar ta' sustanzi u taħlitiet (emenda tar-Regolament (KE) Nru 684/2004)

Kumitat responsabbli

Opinjoni mogħtija minn

Data tat-tħabbir fis-seduta plenarja

Rapporteur għal opinjoni

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

PROĊEDURA

Data meta ġiet ippreżentata lill-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjonijiet mhux mogħtija

Data tad-deċiżjoni

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali


dwar il-proposta għal regolament tal-Parlament Ewropew u tal-Kunsill dwar it-twaqqif ta' Kodiċi tal-Komunità dwar il-Viżi

Kumitat għal-Libertajiet Ċivili, il-Ġustizzja u l-Intern

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal regolament tal-Parlament Ewropew u tal-Kunsill dwar it-twaqqif ta' Kodiċi tal-Komunità dwar il-Viżi

(Proċedura ta' kodeċiżjoni: l-ewwel qari)

Il-Parlament Ewropew ,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2006)0403 ),

– wara li kkunsidra l-Artikolu 251(2) u l-Artikolu 62 (2) (a) u (b) (ii) tat-Trattat KE, skond liema Artikoli l-Kummissjoni ppreżentat il-proposta lill-Parlament ( C6-0254/2006 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li ikkunsidra r-rapport ta' Kumitat għal-Libertajiet Ċivili, il-Ġustizzja u l-Intern ( A6‐0161/2008 ),

Japprova l-proposta tal-Kummissjoni kif emendata;

Jistieden lill-Kummissjoni biex terġa' tirreferi l-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Test propost mill-Kummissjoni

Premessa 5 a (ġdida)

(5a) L-Istati Membri għandhom jiżguraw li kemm jista' jkun jipprovdu assistenza lill-applikanti meta l-proċedura ta' applikazzjoni għall-viża tkun trid tiġi ffaċilitata.

Għandha tingħata attenzjoni partikulari lill-applikanti li l-post ta' residenza tagħhom jinsab f'distanza konsiderevoli mill-missjoni diplomatika jew post konsulari li jkunu qed jittrattaw it-talba tagħhom.

Il-post konsulari jew il-missjoni diplomatika ta' l-Istat Membru responsabbli għandhom jipprovaw isibu mezz biex kemm jista' jkun l-applikanti jinqdew f'post wieħed għall-proċeduri meħtieġa.

Ġustifikazzjoni

Din il-premessa tipprova tintroduċi ideat ġodda biex tiġi ffaċilitata politika tal-viża għall-applikanti mingħajr ma titneħħa l-proċedura eżistenti dwar liema Stat Membru huwa responsabbli għall-ipproċessar ta' applikazzjoni għall-viża.

(8) Il-ftehimiet bilaterali konklużi bejn il-Komunità u l-pajjiżi terzi li għandhom l-għan li jiffaċilitaw l-ipproċessar ta' l-applikazzjonijiet għall-viżi għal waqfiet qosra jistgħu jidderogaw mid-dispożizzjonijiet stabbiliti f'dan ir-Regolament.

(8) Il-ftehimiet bilaterali konklużi bejn il-Komunità u l-pajjiżi terzi li għandhom l-għan li jiffaċilitaw l-ipproċessar ta' l-applikazzjonijiet għall-viżi għal waqfiet qosra u biex isaħħu d-demokrazija u s-soċjetà ċivili jistgħu jidderogaw mid-dispożizzjonijiet stabbiliti f'dan ir-Regolament.

Il-faċilitazzjoni tal-viża tista' tinkludi, fost affarijiet oħra, tnaqqis jew eżenzjoni mill-ispejjeż tal-viża, faċilitazzjoni f'partijiet mill-proċedura tal-viża, eżenzjoni mill-użu ta' dejta bijometrika u użu aktar frekwenti ta' viżi għal dħul multiplu b'perjodu twil ta' validità.

Il-Kummissjoni għandha tipprovdi informazzjoni bikrija u ċara lill-Parlament Ewropew dwar dawn il-ftehimiet bilaterali.

(10) L-Istati Membri għandhom jiżguraw li l-kwalità tas-servizz offrut lill-pubbliku huwa raġonevoli u jsegwiI prattiki amministrattivi tajba.

Għal dan l-għan għandhom jallokaw numri xierqa ta' impjegati mħarrġa kif ukoll riżorsi suffiċjenti.

(10) L-Istati Membri għandhom jiżguraw li l-kwalità tas-servizz offrut lill-pubbliku huwa ta' standard għoli, orjentat lejn l-applikant u jsegwi prattiki amministrattivi tajba.

Premessa 10 a (ġdida)

(10a) L-Istati Membri għandhom jinkoraġġixxu lill-entitajiet kummerċjali kollha involuti fil-forniment ta' servizzi marbuta direttament jew indirettament ma' applikazzjonijiet għall-viża biex jikkunsidraw bis-serjetà l-bżonnijiet ta' l-applikant.

L-Istati Membri u l-entitajiet kummerċjali għandhom jiżguraw li kull rewiżit impost fuq l-applikanti jkun proporzjonat u oġġettiv.

(11) L-integrazzjoni ta' l-identifikaturi bijometriċi huwa pass importanti lejn l-użu ta' elementi ġodda, li jistabbilixxu konnessjoni aktar ta' min jistrieħ fuqha bejn id-detentur tal-viża u l-passaport biex ikunu evitati identitajiet foloz.

Għalhekk id-dehra personali ta' l-applikant għal viża - għall-inqas għall-ewwel applikazzjoni – għandha tkun waħda mir-rekwiżiti bażiċi għall-ħruġ ta' viża bir-reġistrazzjoni ta' l-identifikaturi bijometriċi fis-Sistema ta' Informazzjoni għall-Viża VIS; l-applikanti għall-ewwel darba m'għandhomx jitħallew jissottomettu applikazzjonijiet permezz ta' intermedjarji kummerċjali, bħall-aġenziji ta' l-ivvjaġġar.

(11) L-identifikaturi bijometriċi jistabbilixxu rabta aħjar li wieħed jista' joqgħod fuqha bejn id-detentur tal-viża u l-passaport sabiex jiġu evitati identitajiet foloz.

Ġustifikazzjoni

Ir-rapporteur jixtieq jevita dikjarazzjoni assoluta fir-Riżoluzzjoni għax per eżempju fil-ftehimiet bilaterali, l-applikazzjoni ta' identifikaturi bijometriċi tista' ma tkunx permessa.

Premessa 11 a (ġdida)

(11a) Linjigwida dettaljati rigward l-implimentazzjoni ta' dan ir-regolament u l-kwistjoni tal-kooperazzjoni konsulari lokali għandhom jinkludu rakkomandazzjonijiet u suġġerimenti dwar kif għandhom jiġu sfruttati u użati teknoloġiji ġodda bħall-internet għal intervisti mill-bogħod, eċċ., sabiex il-proċedura ta' l-applikazzjoni għall-viża tiġi ffaċilitata għall-applikanti kollha.

Ġustifikazzjoni

Huwa importanti li niżguraw koerenza u evalwazzjoni kontinwa dwar kwistjonijiet importanti marbuta mal-politika Komunitarja tal-viża bħall-internet u l-użu ta' teknoloġiji ġodda.

(13) L-applikant għandu jidher personalment għall-ewwel reġistrazzjoni ta' l-identifikaturi bijometriċi.

Sabiex tkun iffaċilitata l-proċedura ta' kwalunkwe applikazzjoni sussegwenti, għandu jkun possibbli li d-data bijometrika tiġi kkupjata mill-ewwel applikazzjoni fi żmien 48 xahar meta jitqies il-perjodu ta'żamma stabbilit fill-VIZ.

(13) L-applikanti għall-ewwel darba m'għandhomx jitħallew jissottomettu applikazzjonijiet permezz ta' intermedjarji kummerċjali, bħall-aġenziji ta' l-ivvjaġġar.

L-applikant għandu jidher personalment għall-ewwel reġistrazzjoni ta' l-identifikaturi bijometriċi.

Sabiex tkun iffaċilitata l-proċedura ta' kwalunkwe applikazzjoni sussegwenti, għandu jkun possibbli li d-data bijometrika tiġi kkupjata mill-ewwel applikazzjoni fi żmien 59 xahar meta jitqies il-perjodu ta'żamma stabbilit fill-VIZ.

Premessa 15 a (ġdida)

(15a) Peress li parti minn dawk il-miżuri huma ta' skop ġenerali u huma ddisinnjati biex jemendaw elementi mhux essenzjali ta' dan ir-Regolament jew biex jissupplimentaw dan ir-Regolament biż-żieda ta' elementi mhux essenzjali ġodda, huma għandhom jiġu adottati skond il-proċedura regolatorja bi skrutinju provduta fl-Artikolu 5a tad-Deċiżjoni 1999/468/KE.

Ġustifikazzjoni

Id-Deċiżjoni 1999/468/KE ġiet emendata mid-Deċiżjoni 2006/512/KE, li introduċiet il-proċedura regolatorja bi skrutinju għal miżuri ta' skop ġenerali bil-għan li temenda elementi mhux essenzjali ta' strument bażiku adottat skond il-proċedura ta' kodeċiżjoni msemmija fl-Artikolu 251 tat-Trattat, inkluż billi jitħassru ftit minn dawk l-elementi jew jiġu ssuplimentati biż-żieda ta' elementi mhux essenzjali.

Għalhekk għandha tapplika kull fejn hemm bżonn f'dan ir-regolament.

Ara wkoll l-emendi 53, 55 u 56.

Bħala deroga mill-paragrafu 1, l-applikazzjonijiet jistgħu jiġu ppreżentati minn ċittadini ta' pajjiżi terzi, legalment preżenti f'pajjiż terz differenti mill-pajjiż tar-residenza tagħhom f'dak il-pajjiż terz.

Dawn l-applikanti għandhom jipprovdu ġustifikazzjoni, sabiex jippreżentaw l-applikazzjoni f'dak il-pajjiż u ma jrid ikun hemm l-ebda dubju dwar l-intenzjoni ta' l-applikant li jirritorna lejn il-pajjiż tar-residenza.

Bħala deroga mill-paragrafu 1, f'każijiet eċċezzjonali ġustifikati , l-applikazzjonijiet għal viża jistgħu jiġu ppreżentati minn ċittadini ta' pajjiżi terzi (p.e. għal raġunijiet umanitarji) , f'pajjiż terz ieħor .

Ġustifikazzjoni

M'għandux jiddependi mil-liġi tal-pajjiż terz ikkonċernat jekk l-applikant li jitlob għal viża, pereżempju għal raġunijiet umanitarji, huwiex meqjus bħala legalment residenti f'dak il-pajjiż.

Għandu jitħalla f'idejn il-konsulat ta' l-Istat Membru jekk jistax joħroġ viża bħal din.

F'dak il-każ, il-missjoni diplomatika jew il-post konsulari li tinsab fil-pajjiż tar-residenza ta' l-applikant jew l-awtoritajiet ċentrali ta' l-Istat Membru li joħroġ il-viża jistgħu jkunu konsultati .

F'dak il-każ, bħala regola, trid tinkiseb l-approvazzjoni tal-missjoni diplomatika jew il-post konsolari responsabbli għall-pajjiż tar-residenza ta' l-applikant, bħala regola ġenerali, qabel ma tinħareġ il-viża .

Ġustifikazzjoni

Il-konsultazzjoni għandha tkun ir-regola u mhux l-eċċezzjoni, peress li l-missjoni diplomatika jew il-konsulat fil-pajjiż ta' residenza normalment tkun f'pożizzjoni aħjar biex tiġġudika r-rieda ta' l-applikant li jirritorna lura mill-pajjiż ikkonċernat, tkun infurmata aħjar dwar il-kundizzjonijiet lokali, u għalhekk tkun tista' tevalwa aħjar l-applikazzjoni.

Artikolu 4, paragrafu 2 a (ġdid)

Viża bi dħul multiplu għandha tinħareġ biss fil-pajjiż ta' residenza ta' l-applikant sakemm l-applikant jista' juri li hija meħtieġa eċċezzjoni.

F'każijiet ta' eċċezzjoni bħal dawn, il-viża tista' tinħareġ ukoll f'pajjiż terz ieħor bil-kunsens minn qabel tal-missjoni diplomatika jew konsolat responsabbli mill-pajjiż ta' residenza ta' l-applikant.

(a) il-missjoni diplomatika jew il-post konsulari ta' l-Istat Membru li fit-territorju tiegħu tinsab l-unika destinazzjoni jew id-destinazzjoni ewlenija taż-żjara, jew

(a) il-missjoni diplomatika jew il-post konsulari ta' l-Istat Membru biss ta' destinazzjoni jew, fejn se sseħħ iż-żjara f'bosta Stati Membri, il-missjoni diplomatika jew il-konsulat ta' kwalunkwe Stat Membru tad-destinazzjoni .

Tranżitu ta' ajruport m'għandux jikkwalifika bħala żjara jew bħala raġuni biex titressaq applikazzjoni għal viża fil-missjoni diplomatika jew konsulat ta' l-Istat Membru li fit-territorju tiegħu qed iseħħ it-tranżitu; jew

(b) jekk l-Istat Membru tad-destinazzjoni ewlenija ma jistax jiġi determinat , il-missjoni diplomatika jew il-post konsulari ta' l-Istat Membru li d-detentur tal-viża jaqsam il-fruntiera esterna tiegħu biex jidħol fit-territorju ta' l-Istati Membri .

(b) il-missjoni diplomatika jew il-post konsolari ta' Stat Membru ieħor li jirrappreżenta l-Istat Membru tad-destinazzjoni jew kull wieħed mill-Istati Membri tad-destinazzjoni skond it-termini ta' arranġament skond l-Artikolu 7(2a) jew (2b) .

Meta ssir applikazzjoni għal viża bi dħul multiplu, l-Istat Membru tad-destinazzjoni tas-soltu għandu jkun responsabbli biex tkun ipproċessata l-applikazzjoni.

Dawn il-viżi jistgħu jinħarġu biss fil-pajjiż tar-residenza ta' l-applikant.

imħassar

Artikolu 7, paragrafu 2 a (ġdid)

L-Istati Membri b'nuqqas ta' rappreżentazzjoni tagħhom f'pajjiż terz għandhom jikkonkludu arranġamenti dwar rappreżentazzjoni ma' Stati Membri oħrajn li għandhom missjonijiet diplomatiċi jew konsulati f'dan il-pajjiż.

Artikolu 7, paragrafu 2 b (ġdid)

Bil-ħsieb li jkun żgurat li infrastruttura ta' trasport fqira jew distanzi twal f'reġjun speċifiku jew zona ġeografika ma jeħtieġux sforz sproporzjonat min-naħa ta' applikanti tal-viża biex ikollhom aċċess għal missjoni diplomatika jew konsulat, l-Istati Membri b'nuqqas ta' rappreżentanza tagħhom f'dan ir-reġjun jew zona għandhom jikkonkludu arranġamenti dwar rappreżentanza ma' Stati Membri oħrajn jew konsulati f'dan ir-reġjun jew zona.

Linjigwida dwar jekk vjaġġ lejn missjoni diplomatika jew post konsulari għandu jinkludi sforz spoporzjonat għandhom jitfasslu għal kull pajjiż li jospita fi ħdan il-qafas tal-koperazzjoni konsulari lokali.

Dawn il-linjigwida għandhom iqisu, fost l-oħrajn, distanzi u infrastruttura ta' trasport u għandhom ikunu pubbliċi.

L-Istat Membru rrappreżentat għandu jgħarraf lill-Kummissjoni dwar arranġamenti ġodda dwar ir-rappreżentanza jew it-tmiem ta' dawn l-arranġamenti mhux aktar tard minn tliet xhur qabel ma jidħol fis-seħħ jew jintemm il-ftehim.

L-Istat Membru rrappreżentat għandu jgħarraf lill-Kummissjoni dwar arranġamenti ġodda dwar ir-rappreżentanza jew it-tmiem ta' dawn l-arranġamenti possibilment minn tliet xhur qabel ma jidħol fis-seħħ jew jintemm il-ftehim.

Ġustifikazzjoni

Fl-interess kemm ta' l-Istati Membri u ta' applikanti, l-arranġamenti ta' rappreżentanza fi żmien qasir jistgħu jkunu neċessarji.

Din il-konsultazzjoni għandha tkun mingħajr preġudizzju għall-iskadenza taż-żmien għall-eżami ta' l-applikazzjonijiet għal viża, stabbilti fl-Artikolu 20(1).

F'każijiet ta' eċċezzjoni dan il-limitu ta' żmien jista' jkun estiż fir-rigward ta' informazzjoni akkwistata mill-konsultazzjoni biex ikunu jistgħu jsiru aktar inkjesti.

L-awtoritajiet ċentrali kkonsultati għandhom jirreaġixxu fi żmien tlitt ijiem minn meta jirċievu t-talba.

In-nuqqas ta' risposta mill-awtoritajiet ikkonsultati f'dan it-terminu għandha titqies bħala awtorizzazzjoni biex l-awtoritajiet ċentrali li jikkonsultaw biex jippermettu lill-missjoni diplomatika jew lill-post konsulari tagħhom biex toħroġ il-viża.

L-awtoritajiet ċentrali kkonsultati għandhom jirreaġixxu fi żmien ħames t' ijiem minn meta jirċievu t-talba.

L-applikazzjonijiet għandhom ikunu sottomessi mhux aktar minn tliet xhur qabel il-bidu taż-żjara ppjanata.

L-applikazzjonijiet għandhom ikunu sottomessi mhux aktar minn sitt xhur qabel il-bidu taż-żjara ppjanata.

Ġustifikazzjoni

Huwa importanti li tiġi permessa l-preżentazzjoni ta' applikazzjoni fi stadju iżjed qrib, eż. is-soltu, gruppi kbar jew turisti jibdew jippjanaw il-vjaġġ minn kmieni.

L-applikanti jistgħu jkunu meħtieġa jiksbu appuntament għas-sottomissjoni ta' applikazzjoni.

Għal dan l-appuntament jista' jsiru arranġamenti direttament mal-missjoni diplomatika jew mal-post konsulari jew fejn applikabbli, permezz ta' intermedjarju.

L-appuntament għandu jseħħ fi żmien ġimagħtejn.

L-appuntament għandu, bħala regola, jseħħ fi żmien ġimagħtejn.

Il-qbid tad-data bijometrika

Il-qbid tad-data bijometrika

L-Istati Membri għandhom jiġbru l-identifikaturi bijometriċi li jinkludu l-immaġni tal-wiċċ u għaxar marki tas-swaba' mill-applikant skond is-salvagwardji stabbiliti fil-Konvenzjoni Ewropea għall-Protezzjoni tad-Drittijiet Umani u l-Libertajiet Fundamentali u fil-Konvenzjoni tan-Nazzjonijiet Uniti dwar id-Drittijiet tat-Tfal.

Fil-mument tas-sottomissjoni ta' l-ewwel applikazzjoni għal viża tiegħu/tagħha, kull applicant għandu jkun meħtieġ jidher personalment.

F'dak il-ħin għandhom jinġabru l-identifikaturi bijometriċi li ġejjin:

Dawn id-dispożizzjonijiet għandhom ikunu stabbiliti f'att leġiżlattiv adottat bi qbil ma' l-Artikolu 251 tat-Trattat.

ritratt, skanjat jew meħud fi żmien l-applikazzjoni

għaxar marki tas-swaba' meħuda ċatti u b'mezzi diġitali.

Għal kwalunkwe applikazzjoni sussegwenti l-identifikaturi bijometriċi għandhom jiġu kkupjati mill-ewwel applikazzjoni, jekk l-aħħar dħul ma jkunx aktar antik minn 48 xahar.

Wara dan il-perjodu, applikazzjoni sussegwenti għandha titqies bħala "l-ewwel applikazzjoni".

Ir-rekwiżiti tekniċi għar-ritratt u għall-marki tas-swaba'għandhom ikunu skond l-istandards internazzjonali kif stabbiliti fid-dokument ta' l-ICAO 9303, il-parti 1 (il-passaporti), is-sitt edizzjoni.

L-identifikaturi bijometriċi għandhom jew jittieħdu minn impjegati kwalifikati u awtorizzati b'mod xieraq tal-missjoni diplomatika jew tal-post konsulari jew, taħt is-superviżjoni tagħhom, mill-fornitur tas-servizzi estern imsemmi fl-Artikolu 37 (1)(c).

Id-data għandha tiddaħħal fis-Sistema ta' l-Informazzjoni dwar il-Viża (VIS) biss minn impjegati konsulari awtorizzati b'mod xieraq skond l-Artikolu 4(1), l-Artikolu 5 u l-Artikolu 6(5) u (6) tar-Regolament dwar il-VIS.

L-applikanti li ġejjin għandhom ikunu eżenti mir-rekwiżit li jagħtu l-marki tas-swaba':

(a) It-tfal li għandhom inqas minn 6 snin;

(b) Il-persuni li għalihom huwa impossibbli li jitteħdulhom il-marki tas-swaba'.

Madankollu, jekk huwa possibbli t-teħid tal-marki ta' inqas minn għaxart iswaba', għandu jittieħed in-numru rispettiv tal-marki tas-swaba'.

Stat Membru jista' jipprovdi għall-eċċezzjonijiet mir-rekwiżit tal-ġbir ta' l-identifikaturi bijometriċi għad-detenturi ta' passaporti diplomatiċi, passaporti tas-servizz/uffiċjali u passaporti speċjali.

F'kull wieħed minn dawn il-każijiet għandu jkun introdott annotament "mhux applikabbli" fil-VIS.

Artikolu 11 a (ġdid)

Bħala regola ġenerali l-applikant irid juri lill-missjoni diplomatika jew lill-post konsolari permezz ta' intervista personali li l-kriterji għal ħruġ ta' viża jintlaħqu.

Eżenzjoni mir-rekwiżit li wieħed jidher fiżikament fil-missjoni diplomatika jew post konsolari tista' tingħata biss fil-każi stipulati fil-paragrafu 2 ta' dan l-Artikolu u fl-Artikolu 40.

Din l-eżenzjoni għandha tkun mingħajr ħsara għall-Artikolu 18(2).

Jekk ma jkun hemm l-ebda dubju fir-rigward tal-bona fide ta' l-applikant, tista' tingħata deroga f'każijiet individwali mill-ħtieġa għal intervista personali.

Dan għandu jkun suġġett għall-forniment ta' garanzija min-naħa ta' l-applikant, fuq il-bażi tal-fatt jekk il-karattru tiegħu ikunx magħruf fil-missjoni diplomatika jew il-post konsulari, li ma jikkostitwixxix riskju dwar ir-rieda tiegħu li jirritorna, il-pussess ta' mezzi adegwati biex imantni ruħu u l-legalità ta' l-iskop taż-żjara tiegħu.

Ġustifikazzjoni

Il-prinċipju ta' l-intervista personali għandu jinżamm bħala element ewlieni tal-proċedura ta' l-applikazzjoni tal-viża: jekk jaqa', tintilef għodda ta' kontroll vitali.

Jekk ma tkunx prevista intervista personali jew jekk issir l-eċċezzjoni (Artikolu 18(2)), dan ikun ifisser li fir-rigward tas-CCI attwali ir-relazzjoni li hemm sa issa bejn ir-regola u l-eċċezzjoni tinqeleb.

Jekk l-intervista personali tiżamm bħala regola, l-eċċezzjoni għandha tingħata lill-persuni li jivvjaġġaw bona fide.

(b) jippreżenta dokument ta' l-ivvjaġġar validu li d-data ta' l-iskadenza tiegħu trid tkun mill-inqas tliet xhur wara t-tluq maħsub mit-territorju ta' l-Istati Membri, u li fih paġna waħda jew aktar liberi għat-twaħħil tal-viża;

(b) jippreżenta dokument ta' l-ivvjaġġar validu li d-data ta' l-iskadenza tiegħu għandha tkun mill-inqas tliet xhur wara t-tluq maħsub mit-territorju ta' l-Istati Membri, u li fih paġna waħda jew aktar liberi għat-twaħħil tal-viża;

Artikolu 14, paragrafu 1, subparagrafu 1, parti introduttorja

L-applikant għal viża għandhom jipproduċu d-dokumenti li ġejjin:

L-applikant għal viża għandhom jipprovdu d-dokumenti li ġejjin:

Ġustifikazzjoni

Il-kelma 'jipprovdi' taqbel iżjed ma' l-azzjoni preċiża ta' l-applikant.

Artikolu 14, paragrafu 1, subparagrafu 2 a (ġdid)

L-applikanti m'għandhomx jintalbu jippreżentaw dokumenti dwar l-akkomodazzjoni jew stedina qabel ma japplikaw għall-viża jekk ikunu kapaċi jagħtu prova għal mezzi suffiċjenti ta' għajxien u għall-ispejjeż ta' akkomodazzjoni fl-Istat Membru jew l-Istati li jkunu bi ħsiebhom iżuru.

L-applikanti għandhom ikunu infurmati li din id-deroga hija mingħajr preġudizzju għar-rekwiżit għal applikanti biex ikunu jistgħu jipprovdu dokumenti bħal dawn fil-fruntieri esterni ta' l-Unjoni jekk jintalbu jagħmlu dan.

Artikolu 14, paragrafu 3 a (ġdid)

Jekk ikunu meħtieġa traduzzjonijiet tad-dokumenti ta' appoġġ mill-missjoni diplomatika jew mill-konsolat, l-applikant għandu jkun intitolat li jipprovdihom jew fil-lingwa/i uffiċjali tal-pajjiż li jospita jew bl-Ingliż, bil-Franċiż jew bil-Ġermaniż.

L-assigurazzjoni trid tkun valida fit-territorju kollu ta' l-Istati Membri u trid tkopri l-perjodu kollu tal-waqfa jew tat-tranżitu tal-persuna.

Il-kopertura minima għandha tkun ta' EUR 30 000 .

Il-kopertura minima għandha tkun ta' EUR 20 000 .

Ġustifikazzjoni

Kopertura minima ta' EUR 30 000 hi eċċessiva.

Kopertura minima ta' EUR 20 000 hi biżżejjed biex tkopri l-ispejjeż li jistgħu jirriżultaw f'każ ta' ripatrijazzjoni għal raġunijiet mediċi, attenzjoni medika urġenti u/jew trattament ta' emerġenza fi sptar.

Fil-prinċipju, l-applikanti għandhom jagħmlu assigurazzjoni fl- Istat ta' residenza tagħhom.

Fejn dan mhuwiex possibbli, għandhom jippruvaw jiksbu assigurazzjoni fi kwalunkwe pajjiż ieħor .

Fil-prinċipju, l-applikanti għandhom jagħmlu assigurazzjoni fil- pajjiż ta' residenza tagħhom.

Fejn dan mhuwiex possibbli, l-assigurazzjoni għandha ssir f'pajjiż ieħor .

Ġustifikazzjoni

Kjarifikazzjoni: kopertura ta' assigurazzjoni hija rekwiżit..

Mhux biżżejjed li "jfittex" li jikseb assigurazzjoni.

Artikolu 15, paragrafu 10 a (ġdid)

Il-missjonijiet diplomatiċi u konsulati għandhom japprovaw biss assigurazzjoni medika ta' vjaġġar meta l-kumpanija ta' l-assigurazzjoni kkonċernata tħalli l-applikant jikkanċella l-assikurazzjoni mingħajr spejjeż żejda, jekk l-applikazzjoni tal-viża tkun rifjutata.

Ġustifikazzjoni

F'każ li l-applikazzjoni tkun rifjutata l-applikant għandu d-dritt li jikkanċella, mingħajr spejjeż żejda, l-assikurazzjoni li m'għadhiex neċessarja.

Meta jippreżentaw applikazzjoni għal-viża, l-applikanti għandhom iħallsu tariffa amministrattiva ta' 60 EUR, li tikkorrispondi ma' l-ispejjeż amministrattivi ta' l-ipproċessar ta' l-applikazzjoni .

It-tariffa għandha tiġi imposta f'EURO jew fil-munita nazzjonali tal-pajjiż terz fejn issir l-applikazzjoni mingħajr il-possibbiltà ta' rifużjoni.

Meta jippreżentaw applikazzjoni għal-viża, l-applikanti għandhom iħallsu tariffa amministrattiva ta' EUR 35 .

Ġustifikazzjoni

It-tariffa ġdida ta' EUR 60 tagħmel ħsara lill-isem-l-Unjoni Ewropea għaliex din se tidher kontradittorja mad-dikjarazzjonijiet frekwenti li jsiru ta' relazzjonijiet ta' ħbiberija ma' pajjiżi terzi.

Barra minn hekk l-ispejjeż reali tal-viża huma ogħla mit-tariffa tal-viża, mill-ispejjeż ta' l-assikurazzjoni medika għall-ivvjaġġar, kif ukoll mill-ispejjeż ta' xogħol neċessarju biex issir viża.

L-Unjoni Ewropea ma tistax f'dan il-kuntest tiġi mqabbla ma' l-Istati Uniti, li huma ferm il bogħod ġeografikament.

L-Unjoni Ewropea għandha fruntieri komuni mal-pajjiżi li minnhom jiġu ħafna mit-turisti u l-viżitaturi tagħha.

Għall-UE hu importanti li jkollha tariffa fuq il-viża relattivament baxxa u proporzjonata.

a) it-tfal li għandhom inqas minn 6 snin ;

a) it-tfal li għandhom sa 12-il sena ;

Ġustifikazzjoni

It-tfal normalment jivvjaġġaw mal-ġenituri tagħhom.

Jekk familja tħallas tariffa separata tal-viża għat-tfal kollha l-ispiża totali ta' l-applikazzjoni ssir sproporzjonata.

Artikolu 16, paragrafu 4, punt b a (ġdid)

(ba) parteċipanti fi programmi ta' skambju ta' l-istudenti;

Artikolu 16, paragrafu 4, punt c a (ġdid)

(ca) parteċipanti ta' l-età ta' 25 sena u inqas f'avvenimenti sportivi, kulturali jew tas-soċjetà ċivili ta' mingħajr profitt;

Artikolu 16, paragrafu 4, punt c b (ġdid)

(cb) persuni li jiġġustifikaw il-ħtieġa tagħhom li jivvjaġġaw fuq bażi umanitarja, fost l-oħrajn meta ħajjithom hija f'riskju u pajjiżhom ta' residenza ma jistax jipprovdi t-trattament mediku meħtieġ, u l-persuni li jakkumpanjawhom.

Artikolu 16, paragrafu 4 a (ġdid)

Mingħajr ħsara għall-paragrafu 4(a), familji li jivvjaġġaw b'aktar minn żewġ t'itfal m'għandhomx ikunu meħtieġa li jħallsu t-tariffa amministrattiva fir-rigward ta' aktar minn żewġ t'itfal.

Artikolu 16, paragrafu 4 b (ġdid)

It-tariffa amministrattiva għandha tkun nofs il-miżata normali fir-rigward ta' applikazzjonijiet sussegwenti fi ħdan il-perjodu stipulat fl-Artikolu 11.

F'każijiet individwali, l-ammont tat-tariffa li għandu jiġi ċċarġjat jista' jkun rinunzjat jew imnaqqas skond il-liġi nazzjonali meta din il-miżura sservi biex tipprowmovi l-interessi kulturali kif ukoll l-interessi fil-qasam tal-politika esterna, tal-politika ta' żvilupp, ta' oqsma oħrajn ta' interess pubbliku vitali jew għal raġunijiet umanitarji.

F'każijiet individwali, l-ammont tat-tariffa li għandu jiġi ċċarġjat jista' jkun rinunzjat jew imnaqqas skond il-liġi nazzjonali meta din il-miżura sservi biex tipprowmovi l-interessi kulturali u sportivi kif ukoll l-interessi fil-qasam tal-politika esterna, tal-politika ta' żvilupp, ta' oqsma oħrajn ta' interess pubbliku vitali jew għal raġunijiet umanitarji.

Ġustifikazzjoni

L-emenda għandha l-għan li tiffaċilita l-vjaġġi transkonfinali għall-persuni involuti f'attivitajiet sportivi.

It-tariffa għandha tkun irduppjata f'każijiet fejn l-applikazzjoni għal viża hija sottomessa mill-applikant għall-viża tlitt ijiem jew inqas qabel id-data prevista tat-tluq mingħajr ġustifikazzjoni.

It-tariffa tista' tkun irduppjata f'każijiet fejn l-applikazzjoni għal viża hija sottomessa mill-applikant għall-viża tlitt ijiem jew inqas qabel id-data prevista tat-tluq mingħajr ġustifikazzjoni , sakemm ma' jkunx hemm ċirkostanzi li jtaffu l-gravità tal-każ .

Ġustifikazzjoni

L-emenda għandha l-għan li tintroduċi ftit flessibilità kemm għall-applikant u għas-servizzi konsulari meta l-viżi jiġu sottomessi qrib id-data tat-tluq.

Artikolu 18, paragrafu 2, punt a (ġdid)

(a) Meta jitqies bħala meħtieġ biex applikant jissejjaħ għal intervista, id-deċiżjoni dwar l-applikazzjoni għandha tkun ibbażata fuq proċedura 'one-stop' fejn il-vjaġġ lejn il-missjoni diplomatika jew konsulat mill-post ordinarju ta' residenza ta' l-applikant jinkludi sforz sproporzjonat bi qbil mal-linjigwida stipulati fl-Artikolu 7(2b).

Artikolu 18, paragrafu 2, punt b (ġdid)

(b) Intervisti bit-telefown u konnessjonijiet permezz tal-vidjows jistgħu jkunu permessi f'ċerti każi, fost l-oħrajn, fejn l-applikant għandu reġistru ta' viża pożittiv bi qbil ma' l-Artikolu 42c jew fejn il-vjaġġ għall-missjoni diplomatika jew konsulat mill-post ordinarju ta' l-applikant jinkludi sforz sproporzjonat bi qbil mal-linjigwida stipulati fl-Artikolu 7(2b).

(b) li l-persuna ma tikkostitwix periklu għall-ordni pubbliku, għas-sigurtà interna, għas-saħħa pubblika jew għar-relazzjonijiet internazzjonali ta' kwalunkwe Stat Membru billi tikkonsulta lill-SIS u lid-databases nazzjonali;

(b) li l-persuna ma tikkostitwix periklu għall-ordni pubbliku, għas-sigurtà interna, għas-saħħa pubblika jew għar-relazzjonijiet internazzjonali ta' kwalunkwe Stat Membru billi tikkonsulta lill-SIS u , fejn permess mil-liġi nazzjonali, lid-databases nazzjonali;

Artikolu 20, paragrafu 3, subparagrafu 1 u subparagrafu 2, parti introduttorja

Il-viżi bi dħul multiplu , li jintitolaw lid-detentur għal diversi dħul, żjarat ta' tliet xhur jew diversi tranżiti matul kwalunkwe nofs ta' sena, jistgħu jinħarġu b'perjodu ta' validità ta' massimu ta' 5 snin

Il-missjonijiet diplomatiċi jew konsulati għandhom joħorġu viżi bi dħul multiplu , li jintitolaw lid-detentur għal diversi dħul, żjarat ta' tliet xhur jew diversi tranżiti matul kwalunkwe nofs ta' sena, b'perjodu ta' validità ta' 12-il xahar fejn l-applikazzjoni hija approvata .

F'każi ġustifikati b'mod xieraq, viża bi dħul multiplu b'perjodu ta' validità ta' aktar minn 12-il xahar sa massimu ta' 5 snin tista' tinħareġ .

F'każi ġustifikati b'mod xieraq, fejn il-ħruġ ta' viża bi dħul multiplu mhux xieraq, viża bi dħul uniku b'perjodu ta' validità ta' 6 xhur tista' tinħareġ.

Il-kriterji li ġejjin huma b'mod partikolari rilevanti għat-teħid tad-deċiżjoni biex jinħarġu dawn il-viżi:

Il-kriterji li ġejjin huma b'mod partikolari rilevanti għat-teħid tad-deċiżjoni biex jinħarġu viżi bi dħul multiplu b'validità ta' aktar minn 12-il xahar :

(a) il-bżonn ta' l-applikant li jivvjaġġa ta' spiss u/jew regolarment minħabba l-istat okkupazzjonali jew familjari tiegħu/tagħha, bħan-negozjanti, l-impjegati taċ-Ċivil li jkollhom kuntatti uffiċjali regolari ma' l-Istati Membri u l-istituzzjonijiet tal-Komunità, il-membri tal-familja taċ-ċittadini ta' l-Unjoni, il-membri tal-familja ta' ċittadini ta' pajjiżi terzi li joqogħdu fl-Istati Membri, il-baħħara,

(a) il-bżonn ta' l-applikant li jivvjagga ta' spiss u/jew regolarment minhabba l-istat okkupazzjonali jew familjari tiegħu/tagħha, bħan-negozjanti, l-impjegati taċ-Ċivil li jkollhom kuntatti ufficjali regolari ma' l-Istati Membri u l-istituzzjonijiet tal-Komunità, il-membri tal-familja taċ-ċittadini ta' l-Unjoni, il-membri tal-familja ta' ċittadini ta' pajjiżi terzi li joqogħdu fl-Istati Membri, il-baħħara, sewwieqa professjonali li jaqsmu l-fruntieri b'mod regolari u parteċipanti fi programmi ta' skambju u f'attivitajiet regolari oħrajn tas-soċjetà ċivili ,

L-awtoritajiet ċentrali ta' l-Istat Membru li l-missjoni diplomatika jew l-uffiċju konsulari tiegħu tkun ħarġet l-LTVs fil-każijiet deskritti fil-punti (a) u (b) ta' l-ewwel sotto-paragrafu ta' paragrafu 1 għandhom minnufih jiċċirkolaw l-informazzjoni rilevanti lill-awtoritajiet ċentrali ta' l-Istati Membri l-oħrajn.

Fejn, fil-każ stipulat fil-punt (b) ta' l-ewwel subparagrafu tal-paragrafu 1, l-Istat Membru kkonsultat skond il-proċedura ta' konsultazzjoni ta' qabel ressaq objezzjonijiet, l-awtoritajiet ċentrali ta' l-Istat Membru kkonsultat għandhom ikunu provduti bl-informazzjoni relevanti fil-ħin qabel ma' tinħareġ il-viża.

(a) id-detenturi ta' viża uniformi għal waqfa qasira jew ta' viża għat-tranżitu maħruġa minn Stat Membru,

(a) id-detenturi ta' permess ta' residenza, viża uniformi għal waqfa qasira jew ta' viża għat-tranżitu maħruġa minn Stat Membru,

Ġustifikazzjoni

Għal skopijiet ta' konsistenza mal-Konvenzjoni li tapplika għal Ftehima ta' Schengen (Art.

L-applikanti li ma jingħatawx viża għandu jkollhom id-dritt għall-appell.

L-appelli għandhom jitmexxew skond il-liġi nazzjonali.

Għandha tingħata indikazzjoni bil-miktub tal-punti ta' kuntatt sabiex tipprovdi tagħrif dwar rappreżentanti kompetenti li jaġixxu f'isem l-applikanti skond il-liġi nazzjonali lill-applikanti.

Fejn l-applikanti jeżerċitaw id-dritt tagħhom li jappellaw, reviżjoni dettaljata tad-deċiżjoni u tar-raġunijiet għal rifjut għandha titwettaq.

L-applikant għandu jkun infurmat bir-riżultati tar-reviżjoni kif ukoll ikun provdut b'aktar raġunijiet dettaljati dwar għaliex il-viża kienet rifjutata.

Il-pussess ta' viża għal żjara qasira jew viża ta' tranżitu biss ma' tagħtix id-dritt għad-dħul b'mod awtomatiku.

Il-pussess ta' viża għal żjara qasira jew viża ta' tranżitu għandu jagħti d-dritt għad-dħul b'mod awtomatiku, sakemm meta tasal mal-fruntiera esterna l-persuna li tivvjaġġa tkun konformi mar-rekwiżiti tar-Regolament (KE) 562/2006 tal-Parlament Ewropew u tal-Kunsill tal-15 ta' Marzu 2006 li jistabbilixxi Kodiċi Komunitarju dwar ir-regoli li jirregolaw il-moviment ta' persuni minn naħa għal oħra tal-fruntiera (Kodiċi tal-Fruntieri ta' Schengen) 1 u sakemm ikun inħareġ allert fis-sistema SIS jew f'reġistru nazzjonali jew toħroġ informazzjoni ġdida li tagħti prova li l-applikazzjoni tal-viża saret b'qerq .

1 ĠU L 105, 13.4.2006, p.

Ġustifikazzjoni

Jekk persuni jkunu fil-pussess ta' viża valida għal żjara qasira jew viża ta' tranżitu, ir-regola ġenerali għandha tkun li jkollhom id-dritt għad-dħul sakemm jissodisfaw il-kriterji eżistenti kif stabbiliti fil-leġiżlazzjoni ta' l-UE.

Għandha tiġi ċċarġjata tariffa ta' 30 EUR għall-estensjoni ta' viża.

Għandha tiġi ċċarġjata tariffa ta' 17.5 EUR għall-estensjoni ta' viża.

L-awtoritajiet tal-kontroll fuq il-fruntiera jistgħu jiddeċiedu li jqassru t-tul ta' waqfa awtorizzata minn viża jekk jiġi stabbilit li d-detentur m'għandux mezzi xierqa ta' appoġġ għat-tul maħsub inizjalment tal-waqfa.

L-awtoritajiet tal-kontroll fuq il-fruntiera u l-awtoritajiet amministrattivi responsabbli ta' l-Istati Membri jistgħu jiddeċiedu li jqassru t-tul ta' waqfa awtorizzata minn viża jekk jiġi stabbilit li d-detentur mgħandux mezzi xierqa ta appoġġ għat-tul maħsub inizjalment tal-waqfa.

Ġustifikazzjoni

F'ħafna każi mhumiex l-awtoritajiet tal-kontroll fuq il-fruntiera li jaċċertaw dan it-tip ta' każ imma l-awtoritajiet fuq il-post li għalhekk għandhom ikunu f'posizzjoni li jqassru t-tul ta' żmien tal-viża lokali.

Artikolu 32, paragrafu 6 a (ġdid)

Id-dispożizzjonijiet dwar il-ġabra ta' dejta bijometrika skond l-Artikolu 11 għandhom japplikaw b'mod xieraq, minbarra li d-dejta bijometrika se tinġabar u mdaħħla fil-VIS mill-awtoritajiet responsabbli mill-ħruġ ta' viżi fil-fruntiera.

Dan l-Artikolu għandu jgħodd mingħajr preġudjzzju għall-Artikolu 32(3), (4) u (5).

Dan l-Artikolu għandu jgħodd mingħajr preġudjzzju għall-Artikolu 32(3), (4) , (5) u (6a) .

L-awtoritajiet ċentrali ta' l-Istati Membri għandhom jipprovdu taħriġ adegwat kemm lill-impjegati espatrijati kif ukoll lil impjegati impjegati lokalment u għandhom ikunu responsabbli biex jipprovduhom b'informazzjoni kompluta, preċiża u aġġornata dwar il-liġi Komunitarja u nazzjonali rilevanti.

L-awtoritajiet ċentrali ta' l-Istati Membri għandhom jipprovdu taħriġ adegwat kemm lill-impjegati espatrijati kif ukoll lil impjegati impjegati lokalment u għandhom ikunu responsabbli biex jipprovduhom b'informazzjoni u b'edukazzjoni kompluta, preċiża u aġġornata dwar il-liġi Komunitarja u nazzjonali rilevanti kif ukoll dwar il-politika ta' Schengen dwar il-viża .

Ġustifikazzjoni

Hu importanti li jkun hemm enfasi fuq il-bżonn ta' edukazzjoni xierqa għall-istaff.

Konsli u staff konsulari sorprendentement ħafna drabi huma neqsin mit-tagħrif dwar kwistjonijiet ta' politika tal-viża li jwassal għal politika ta' Schengen mhix ċara.

Il-kondotta ta' l-istaff li jipproċessar ta' l-applikazzjonijiet għal viża

Il-kondotta ta' l-istaff involut fl-applikazzjonijiet tal-viża

Il- missjonijiet diplomatiċi u l-uffiċji konsulari ta' l-Istati Membri għandhom jiżguraw li l-applikanti jintlaqgħu bil-korteżija kollha.

L-Istati Membri għandhom jiżguraw li l-applikanti jintlaqgħu bil-korteżija kollha mill-istaff kollhu involut fl-applikazzjonijiet tal-viża .

L-impjegati konsulari għandhom, fit-twettiq tad-dmirijet tagħhom, jirrispettaw b'mod sħiħ id-dinjità tal-bniedem.

Kwalunkwe miżura meħuda għandha tkun proporzjonata għall-għanijiet segwiti minn dawn il-miżuri .

L-impjegati kollha , għandhom, fit-twettiq tad-dmirijet tagħhom, jirrispettaw b'mod sħiħ id-dinjità tal-bniedem u l-integrità ta' l-applikant .

Kwalunkwe miżura meħuda għandha tkun proporzjonata għall-għanijiet segwiti.

Fit-twettiq tal-kompiti tagħhom, l-impjegati konsulari m'għandhomx jiddiskriminaw kontra persuni fuq il-bażi tas-sess, l-oriġini razzjali jew etnika, ir-reliġjon jew it-twemmin, id-diżabbiltà, l-età jew l-orjentazzjoni sesswali.

Fit-twettiq tal-kompiti tagħhom, l-impjegati m'għandhomx jiddiskriminaw kontra persuni fuq il-bażi tas-sess, l-oriġini razzjali jew etnika, ir-reliġjon jew it-twemmin, id-diżabbiltà, l-età jew l-orjentazzjoni sesswali.

Ġustifikazzjoni

Test adottat fis-CCI

Il-forom ta' kooperazzjoni f'relazzjoni ma' l-irċevuta ta' l-applikazzjonijiet għal viża

L-Istati Membri jistgħu jinvolvu rwieħhom fil-forom ta' kooperazzjoni li ġejjin:

Dawn id-dispożizzjonijiet għandhom ikunu stabbiliti f'att leġiżlattiv adottat bi qbil ma' l-Artikolu 251 tat-Trattat.

a) "ko-lokalità": l-impjegati mill-postijiet diplomatiċi u mill-missjonijiet konsulari ta' Stat Membru wieħed jew aktar jipproċessaw l-applikazzjonijiet (inklużi l-identifikaturi bijometriċi) indirizzati lilhom fil-post konsulari u fil-missjoni konsulari ta' Stat Membru ieħor u jaqsmu t-tagħmir ta' dak l-Istat Membru.

L-Istati Membri konċernati għandhom jaqblu dwar it-tul u l-kundizzjonijiet għat-tmiem tal-ko-lokalità kif ukoll dwar il-parti tat-tariffa amministrattiva li għandu jirċievi l-Istat Membru li qed jintuża l-post diplomatiku jew il-missjoni konsulari tiegħu.

b) "Ċentri Komuni għall-Applikazzjonijiet": l-impjegati ta' postijiet diplomatiċi u ta' missjonijiet konsulari ta' żewġ Stati Membri jew aktar huma ppuljati f'bini wieħed biex jirċievu l-applikazzjonijiet għal viża (inklużi l-identifikaturi bijometriċi) indirizzati lilhom.

L-applikanti għandhom jiġu diretti lejn l-Istat Membru responsabbli mill-ipproċessar ta' l-applikazzjoni għal viża.

L-Istati Membri għandhom jaqblu dwar it-tul u l-kundizzjonijiet għat-tmiem ta' din il-kooperazzjoni kif ukoll dwar il-qsim ta' l-ispejjeż fost l-Istati Membri parteċipanti.

Stat Membru wieħed għandu jkun responsabbli mill-kuntratti f'relazzjoni mal-loġistika u r-relazzjonijiet diplomatiċi mal-pajjiż ospitanti.

c) Il-kooperazzjoni mal-fornituri tas-servizzi esterni: fejn għal raġunijiet li jirrelataw mas-sitwazzjoni lokali tal-post konsulari mhuwiex xieraq li l-uffiċċju konsulari jkun mgħammar biex jaqbad/jiġbor l-identifikaturi bijometriċi jew biex jorganizza l-ko-lokalità jew Ċentru Komuni għall-Applikazzjonijiet, Stat Membru jew diversi Stati Membri b'mod konġunt jistgħu jikkooperaw ma' fornitur tas-servizzi estern għall-ilqugħ ta' l-applikazzjonijiet għal viża (inklużi l-identifikaturi bijometriċi).

F'dan il-każ, l-Istati(i) Membru(i) konċernat(i) għandu(hom) jibqa'(jibqħu) responsabbli mill-konformità mar-regoli dwar il-protezzjoni tad-data għall-ipproċessar ta' l-applikazzjonijiet għal viża.

It-tipi ta' kooperazzjoni mal-fornituri tas-servizzi esterni

Il-ko-operazzjoni mal-fornituri tas-servizzi esterni għandha tieħu s-sura li ġejja:

il-fornitur tas-servizzi esterni jaġixxi bħala ċentru għas-sejħiet li jipprovdi informazzjoni ġenerali dwar ir-rekwiżiti għall-applikazzjoni għal viża u huwa inkarigat mis-sistema ta' l-appuntamenti; u/jew,

il-fornitur tas-servizzi esterni jipprovdi l-informazzjoni ġenerali dwar ir-rekwiżiti għall-applikazzjoni għal viża, jiġbor l-applikazzjonijiet, id-dokumenti ta' appoġġ u d-data bijometrika mingħand l-applikanti għal viża u jiġbor it-tariffa amministrattiva (kif provdut fl-Artikolu 16) u jittrażmetti l-fajls u d-data kompluti lill-missjoni diplomatika jew llil-post konsulari ta' l-Istat Membru kompetenti għall-ipproċessar ta' l-applikazzjoni.

L-Istat(i) Membru(i) konċernat(i) għandu(hom) jagħżel(jagħżlu) fornitur tas-servizzi esterni li jista' jiżgura l-miżuri tas-sigurtà tekniċi u organizzattivi kollha u l-miżuri xierqa tekniċi u organizzattivi kollha mitluba mill-Istat(i) Membru(i) sabiex iħares id-data personali kontra l-qerda aċċidentali jew kontra l-liġi jew it-telf aċċidentali, it-tibdil, l-iżvelar jew l-aċċess mhux awtorizzati, b'mod partikolari fejn l-ipproċessar jinvolvi t-trażmissjoni tad-data fuq netwerk kif ukoll l-irċevuta u t-trażmissjoni tal-fajls u d-data lill-post konsulari, u kontra l-forom l-oħra kollha kontra l-liġi ta' l-ipproċessar.

Meta jagħżlu l-fornituri tas-servizzi esterni, il-missjonijiet diplomatiċi jew il-postijiet konsulari ta' l-Istati Membri għandhom jiskrutinaw is-solvenza u l-kredibilità tal-kumpanija (inklużi l-liċenzji meħtieġa, ir-reġistrazzjoni kummerċjali, l-istatuti tal-kumpanija, il-kuntratti tal-bank) u għandhom jiżguraw li mhemm l-ebda kunflitt ta' interessi.

Il-fornituri tas-servizzi esterni m'għandux ikollhom aċċess għall-VIS għal kwalunkwe skop.

L-aċċess għall-VIS għandu jkun irriżervat esklużivament għall-impjegati tal-missjonijiet diplomatiċi jew tal-postijiet konsulari awtorizzati b'mod xieraq.

L-Istat(i) Membru(i) konċernat(i) għandu(hom) jikkonkludi kuntratt mal-fornitur tas-servizzi esterni skond l-Artikolu 17 tad-Direttiva 95/46.

Qabel ma tikkonkludi dan il-kuntratt, il-missjoni diplomatika jew il-post konsulari ta' l-Istat Membru konċernat, fi ħdan il-kooperazzjoni konsulari lokali għandha tgħarraf lill-missjonijiet diplomatiċi u lill-postijiet konsulari ta' Stati Membri oħrajn u lid-delegazzjoni tal-Kummissjoni għaliex il-kuntratt huwa meħtieġ.

Minbarra l-obbligi stabbiliti fl-Artikolu 17 tad-Direttiva 95/46, il-kuntratt għandu jinkludi wkoll dispożizzjonijiet li:

a) jiddefinixxu r-responsabbiltajiet eżatti tal-fornitur tas-servizzi;

b) jeħtieġu li l-fornitur tas-servizzi jaġixxi skond l-istruzzjonijiet ta' l-Istati Membri responsabbli u jipproċessa d-data biss għall-għanijiet ta' l-ipproċessar tad-data personali ta' l-applikazzjonijiet għal viża f'isem l-Istati Membri responsabbli f'konformità mad-Direttiva 95/46KE;

c) jeħtieġu li l-fornitur tas-servizzi jipprovdi lill-applikanti bl-informazzjoni meħtieġa taħt ir-Regolament …. [l-abbozz tar-Regolament dwar il-VIS];

d) jipprovdu għal aċċess mill-impjegati konsulari għall-uffiċċju tal-fornitur tas-servizzi fil-ħinijiet kollha;

e) jeħtieġu li l-fornitur tas-servizzi josserva r-regoli tal-kunfidenzjalità (inkluża l-protezzjoni tad-data miġbura f'relazzjoni għall-applikazzjonijiet għal viża);

f) jinkludu klawżola ta' sospensjoni u ta' tmiem.

L-Istat(i) Membru(i) kkonċernati) għandu(hom) jimmonitorja(w) l-implimentazzjoni tal-kuntratt, inklużi:

a) l-informazzjoni ġenerali provduta mill-fornitur tas-servizzi lill-applikanti għal viża,

b) il-miżuri tas-sigurtà tekniċi u organizzattivi u l-miżuri xierqa tekniċi u organizzattivi biex tiġi mħarsa d-data personali kontra kontra l-qerda aċċidentali jew kontra l-liġi jew it-telf aċċidentali, it-tibdil, l-iżvelar jew l-aċċess mhux awtorizzat, b'mod partikolari fejn l-ipproċessar jinvolvi t-trażmissjoni tad-data fuq netwerk, u kontra l-forom l-oħra kollha kontra l-liġi ta' l-ipproċessar kif ukoll l-irċevuta u t-trażmizzjoni tal-fajls u tad-data lill-post konsulari;

c) il-qbid ta' l-identifikaturi bijometriċi;

d) il-miżuri meħuda biex tiġi żgurata konformità mad-dispożizzjoni tal-protezzjoni tad-data.

L-ammont totali tat-tariffi ċċarġjati mill-fornitur tas-servizzi esterni għall-ipproċessar ta' l-applikazzjonijiet għal viża m'għandux jeċċedi t-tariffa stabbilita fl-Artikolu 16.

L-impjegati konsulari ta' l-Istat(i) Membru(i) konċernat(i) għandom iħarrġu lill-fornitur tas-servizzi, li jikkorrispondi għall-għarfien meħtieġ biex jiġu offruti servizz xieraq u informazzjoni suffiċjenti lill-applikanti għal viża.

L-aspetti ta' l-organizzazzjoni

L-aspetti ta' l-organizzazzjoni

Il-missjonijiet diplomatiċi u l-postijiet konsulari ta' l-Istati Membri għandhom jagħtu tagħrif preċiż dwar il-mezzi biex jinkiseb appuntament u biex tiġi sottomessa applikazzjoni għal viża lill-pubbliku ġenerali.

Dawn id-dispożizzjonijiet għandhom ikunu stabbiliti f'att leġiżlattiv adottat bi qbil ma' l-Artikolu 251 tat-Trattat.

Irrispettivament mit-tip ta' kooperazzjoni magħżula, l-Istati Membri jistgħu jiddeċiedu li jżommu l-possibbiltà li jagħtu lok għal aċċess dirett ta' l-applikanti biex jippreżentaw applikazzjoni għal viża direttament fl-uffiċċji tal-missoni diplomatika jew tal-post konsulari tagħhom.

L-Istati Membri għandhom jiżguraw il-kontinwità ta' l-irċevuta u l-ipproċessar ta' l-applikazzjoni għal viża, fil-każ ta' tmiem f'daqqa ta' kooperazzjoni ma' Stati Membri oħrajn jew ma' kwalunkwe tip ta' fornitur tas-servizzi esterni.

L-Istati Membri għandhom jgħarrfu lill-Kummissjoni dwar kif biħsiebhom jorganizzaw l-irċevuta u l-ipproċessar ta' l-applikazzjonijiet għal viża f'kull lokalità konsulari.

Il-Kummissjoni se tiżgura l-pubblikazzjoni xierqa.

L-Istati Membri għandhom jipprovdu lill-Kummissjoni bil-kuntratti li jikkonkludu.

Artikolu 40, paragrafu 1 a (ġdid)

L-irċevuta ta' applikazzjonijiet ta' viża minn intermedjarji kummerċjali m'għandhiex teħles il-missjonijiet diplomatiċi u konsolati ta' l-Istati Membri mid-dover li jikkontrollaw bir-reqqa u b'mod indipendenti li l-kundizzjonijiet kollha għall-ħruġ tal-viża jintlaħqu bi qbil ma' l-Artikolu 18 f'kull każ individwali.

Jekk hemm xi dubju, jista' jkun meħtieġ għall-applikant li jippreżenta lilu nnifsu fiżikament fil-missjoni diplomatika jew konsolat bi qbil ma' l-Artikolu 18(2).

Ġustifikazzjoni

Għandu jiġi ċċarat li aġenziji kummerċjali ma jistgħux jieħdu deċiżjonijiet minn qabel dwar is-suċċess ta' applikazzjoni għall-viża.

(c) il-kuntratti mal-linji ta' l-ajru, li jridu jinkludu vjaġġi bir-ritorn iffissat 'il barra u ggarantiti .

(c) arranġamenti ta' min joqgħod fuqhom għall -vjaġġi 'l barra bir-ritorn.

Artikolu 40, paragrafu 2 a (ġdid)

L-intermedjarji kummerċjali għandhom jiġu ttrattati b'mod ġust u ekwu.

Huma għandhom jitħallew imexxu l-azzjonijiet kummerċjali tagħhom b'mod xieraq u effettiv.

Ġustifikazzjoni

L-intermedjarji kummerċjali m'għandhomx ikunu suġġetti għal restrizzjonijiet inġusti li jistgħu ifixklu l-attivitajiet kummerċjali tagħhom.

L-Istat Membru li jirrappreżenta u l-Istat Membru rrappreżentat jgħarrfu lill-pubbliku ġenerali dwar il-ftehimiet dwar arranġamenti kif previst fl-Artikolu 7 tliet xhur qabel ma dawn it-tipi ta' arranġamenti jidħlu fis-seħħ.

Dan it-tagħrif għandu jkun fiha d-dettalji tal-kategoriji possibbli ta' l-applikanti li jridu japplikaw direttament f'missjoni diplomatika jew f'post konsulari ta' l-Istat Membru rrappreżentat.

L-Istat Membru li jirrappreżenta u l-Istat Membru rrappreżentat jgħarrfu lill-pubbliku ġenerali dwar il-ftehimiet dwar arranġamenti kif previst fl-Artikolu 7 possibilment tliet xhur qabel ma dawn it-tipi ta' arranġamenti jidħlu fis-seħħ.

Ġustifikazzjoni

Arranġamenti għal perjodu ta' żmien qasir li jirrigwardaw ir-rappreżentazzjoni jistgħu jkun meħtieġa fl-interessi ta' l-Istati Membri u ta' l-applikanti.

L-għoti ta' informazzjoni minn tliet xhur qabel m'hux possibbli.

Il-pubbliku ġenerali għandu jkun mgħarraf li s-sempliċi pussess ta' viża ma jikkonferix dritt awtomatiku ta' dħul u li d-detenturi tal-viża jistgħu jintalbu jippreżentaw dokumenti ta' appoġġ fuq il-fruntiera.

Fil-mument tal-ħruġ ta' viża d-detentur tal-viża għandu jiġi mfakkar espressament dwar dan bil-miktub.

Ġustifikazzjoni

Din l-informazzjoni hija importanti għad-detentur tal-viża b'mod partikolari, u għalhekk għandu jiġi mfakkar dwar dan espressamnent u bil-miktub.

Il-pubbliku ġenerali għandu jkun mgħarraf dwar ir-rata ta' kambju applikata mill-missjonijiet diplomatiċi u mill-postijiet konsulari ta' l-Istat Membru meta tiġi ċċarġjata t-tariffa amministrattiva f'munita lokali.

Il-pubbliku ġenerali għandu jkun mgħarraf dwar l-ammont tat-tariffa għall-ipproċessar fil-valuta uffiċjali tal-pajjiż ospitanti u dwar ir-rata ta' kambju applikata mill-missjonijiet diplomatiċi u mill-postijiet konsulari ta' l-Istat Membru meta tiġi ċċarġjata t-tariffa amministrattiva f'munita lokali.

Ġustifikazzjoni

L-ewwelnett huwa importanti li l-pubbliku jkun imgħarraf dwar kemm hi t-tariffa ta' l-ipproċessar.

Artikolu 41, paragrafu 7 a (ġdid)

Għandu jkun stabbilit sit komuni ta' l-internet dwar il-viża Schengen sabiex jiżdied l-appoġġ għall-applikazzjoni tal-politika komuni dwar il-viża.

Dan is-sit ta' l-internet għandu jappoġġja wkoll l-immaniġġjar tal-proċedura tal-viża.

L-informazzjoni għall-pubbliku ġenerali kif stipulata fil-punti minn 1 sa 7 għandha tkun disponibbli permezz tas-sit komuni ta' l-internet dwar il-viża Schengen.

Jekk fir-rigward ta' wieħed jew iżjed mill-punti (a) sa (d), l-evalwar fi ħdan il-kooperazzjoni konsulari lokali tikkonferma l-ħtieġa għal approċċ armonizzat lokali, miżuri dwar dan l-approċċ armonizzat għandhom jiġu adottati skond il-proċedura prevista fl- Artikolu 46(2) .

Jekk fir-rigward ta' wieħed jew iżjed mill-punti (a) sa (d), l-evalwar fi ħdan il-kooperazzjoni konsulari lokali tikkonferma l-ħtieġa għal approċċ armonizzat lokali, miżuri dwar dan l-approċċ armonizzat għandhom jiġu adottati skond il-proċedura riferuta fl- Artikolu 46(2a) .

Artikolu 42, paragrafu 2 a (ġdid)

Fi ħdan il-koperazzjoni konsulari lokali, għandhom ikunu stabbiliti proċeduri koerenti li jippermettu l-applikanti li jistabbilixxu appuntament għall-preżentazzjoni ta' applikazzjoni bit-telefown, bl-internet, jew b'metodi oħrajn.

Fuq il-bażi ta' dawn ir-rapporti ta' kull xahar, il-Kummissjoni għandha tfassal rapport annwali f'kull ġurisdizzjoni li għandu jkun sottomess lill-Kunsill.

Fuq il-bażi ta' dawn ir-rapporti ta' kull xahar, il-Kummissjoni għandha tfassal rapport annwali f'kull ġuriżdizzjoni li għandu jkun sottomess lill-Kunsill u lill-Parlament Ewropew .

Ġustifikazzjoni

Peress li l-proċedura ta' kodeċiżjoni tapplika hawnhekk, il-Parlament Ewropew għandu jkun infurmat dwar esperjenza 'prattika' fuq il-post l-istess bħall-Kunsill.

IT-TITOLU V: Id-dispożizzjonijiet finali

IT-TITOLU V: L-iffaċilitar tal-viża

Ġustifikazzjoni

Hemmm bżonn ta' titolu ġdid għall-iffaċilitar tal-viża.

Artikolu 42 a (ġdid)

L-evalwazzjoni

Il-Kummissjoni għandha, fi żmien sentejn mid-dħul fis-seħħ ta' dan ir-Regolament, tagħmel analiżi ta' l-impatt ta' l-implimentazzjoni ta' dan ir-regolament u l-arranġamenti ta' koperazzjoni konsulari lokali bejn l-Istati Membri rigward il-proċeduri tal-viża.

Għandha tingħata attenzjoni partikulari għall-ħtiġijiet speċjali tal-kumpaniji tal-ġarr tal-passiġġieri bil-baħar u kumpaniji tat-turisti li jwettqu u jipprovdu servizzi fir-reġjuni ta' fruntiera taz-zona tax-Schengen, il-kwistjonijiet tal-bijometriki u dispożizzjonijiet immirati lejn l-iffaċilitar u l-issimplifikar tal-proċedura tal-viża.

Wara din l-analiżi, il-Kummissjoni għandha, jekk meħtieġ, tipproponi emendi għal dan ir-Regolament.

Artikolu 42 b (ġdid)

Ftehimiet bilaterali rigward il-faċilitazzjoni tal-viża

Ftehimiet bilaterali li jkollhom l-għan li jiffaċilitaw l-ipproċessar ta' l-applikazzjonijiet għal viżi ta' żjarat qosra jistgħu jiġu konklużi bejn il-Komunità u pajjiżi terzi.

Dawn il-ftehimiet għandhom jiġu konklużi wara li jingħata l-kunsens tal-Parlament Ewropew skond il-proċedura fl-Artikolu 300(3), it-tieni subparagrafu tat-Trattat.

L-Istati li huma parti mill-politika għall-viċinanzi u s-sħubija ta' l-Unjoni u li kkonformaw ma' l-istandards tal-Komunità għandu jkollhom prijorità f'dawn l-arranġamenti.

L-arranġamenti bilaterali dwar il-faċilitazzjoni tal-viża għandhom isegwu l-linjigwida bażiċi stipulati permezz ta' dan ir-Regolament.

L-impatt tal-ftehimiet ta' faċilitazzjoni għandhom ikunu analizzati kull sentejn biex tkun stabbilita l-ħtieġa għal aktar miżuri ta' faċilitazzjoni u l-inklużjoni ta' kategoriji ġodda ta' applikanti.

Ġustifikazzjoni

Pajjiżi terzi li jkollhom koperazzjoni mill-qrib ma' l-Istati Membri taz-zona Schengen għandu jkollhom il-possibilità li jiksbu trattament preferenzjali permezz ta' ftehimiet ta' faċilitazzjoni tal-viża.

Madankollu huwa importanti li dawn l-arranġamenti jsegwu l-prinċipji tal-kodiċi tal-viża u li l-ideat prinċipali tal-faċilitazzjoni jkunu stipulati fil-kodiċi tal-viża.

Il-Parlament għandu jkun informat bis-sħiħ, u fejn ikun meħtieġ, għandu jintalab jagħti l-kunsens tiegħu.

Artikolu 42 c (ġdid)

Vjaġġaturi frekwenti

Jekk l-applikant ikkonforma b'mod sħiħ mal-kundizzjonijiet tal-viża matul tliet perjodi tal-viża konsekuttivi fl-Istati Membri fi żmien perjodu ta' ħames snin (reġistru tal-viża pożittiv), u jekk l-applikant japplika għal viża fi żmien ħames snin mill-iskadenza ta' l-aħħar mit-tliet viżi meħtieġa, l-applikant se jkun intitolat li jibbenefika minn proċedura simplifikata.

Il-proċedura simplifikata tista' tinkludi l-għoti ta' viża bi dħul multiplu b'perjodu ta' validità itwal, ebda ħtieġa ta' intervista, inqas dokumenti ta' prova u partijiet mill-proċedura ta' l-applikazzjoni tal-viża għandhom ikunu possibbli bl-internet.

Din il-proċedura simplifikata għandha tkun definita aktar fl-istruzzjonijiet dwar l-applikazzjoni prattika tal-Kodiċi tal-Viża stipulat fl-Artikolu 45.

Artikolu 42 d (ġdid)

Proċedura għat-tneħħija mis-sistema tal-viża

Meta pajjiż terz jissodisfa l-kundizzjonijiet, bħal rati baxxi ta' rifjut, applikazzjoni ta' ftehima ta' ammissjoni mill-ġdid, persentaġġ baxx ta' ċittadini li jibqgħu f'pajjiż għal żmien itwal milli tippermettilhom il-viża u għadd żgħir ta' individwi li jiġu ddeportati minħabba xogħol illegali, il-Kummissjoni għandha tqis jekk tipproponi jew ma tipproponix li tneħħi l-obbligu tal-viża għal dan il-pajjiż skond id-dispożizzjonijiet rilevanti tar-Regolament tal-Kunsill (KE) Nru 539/2001.

Artikolu 43 a (ġdid)

Il-Parlament Ewropew u l-Kunsill, b'konformità ma' l-Artikolu 251 tat-Trattat, għandhom jadottaw kull deċiżjoni li tikkonċerna ż-żmien u l-metodi użati għall-introduzzjoni ta' rekwiżiti għal identifikaturi bijometriċi għal dawk il-pajjiżi li saritilhom offerta għall-prospett ta' sħubija fl-UE permezz ta' negozjati ta' adeżjoni u għal dawk il-pajjiżi li huma suġġetti għal programmi tal-Politika Ewropea tal-Viċinat.

Ġustifikazzjoni

Fl-ispirtu tal-Politika Ewropea tal-Viċinat u peress li l-Kodiċi tal-Viża għandu jimmira lejn simplifikazzjoni tal-proċeduri tal-viża, l-adozzjoni ta' miżuri ġodda li jintroduċu identifikaturi bijometriċi fil-viżi għal ċittadini ta' pajjiżi li jipparteċipaw fil-Programmi Ewropej tal-Viċinat u pajjiżi oħra b'kooperazzjoni aktar mill-qrib ma' l-UE, għandha tiġi deċiża bl-approvazzjoni tal-Parlament Ewropew.

Titolu Va (ġdid)

TITOLU Va: Id-dispożizzjonijiet finali

L-Annessi III, IV, V, VI , VIII, IX, X u XI għandhom jiġu emendati skond il-proċedura msemmija fl- Artikolu 46(2) .

L-Annessi VI u XI għandhom jiġu emendati skond il-proċedura msemmija fl- Artikolu 46(2a) .

Ġustifikazzjoni

Ara l-ġustifikazzjoni ta' l-emenda 5.

Mingħajr preġudizzju fuq l-Artikolu 47 (2) it-tibdil fuq l-Anness I u II għandhom jiġu deċiżi skond il-proċedura stipulata fl- Artikolu 46 (2) .

(2) Mingħajr preġudizzju fuq l-Artikolu 47(2) it-tibdil fuq Annessi oħrajn għandu jiġi deċiż skond il-proċedura msemmija fl- Artikolu 251 tat-Trattat .

Ġustifikazzjoni

Elementi essenzjali tar-Regolament għandu jkun emendat biss skond il-proċedura leġiżlattiva peress li dan diġà huwa l-każ fil-Kodiċi tal-Fruntieri tax-Schengen (Regolament (KE) Nru 562/2006).

Struzzjonijiet ta' tħaddim li jistabbilixxu l-prattiki u l-proċeduri armonizzati li għandhom isegwu l-postijiet diplomatiċi u l-missjonijiet konsulari ta' l-Istati Membri meta jipproċessaw l-applikazzjonijiet għal viża għandom jitfasslu skond il-proċedura msemmija fl- Artikolu 46(2) .

Struzzjonijiet ta' tħaddim li jistabbilixxu l-prattiki u l-proċeduri armonizzati li għandhom isegwu l-postijiet diplomatiċi u l-missjonijiet konsulari ta' l-Istati Membri meta jipproċessaw l-applikazzjonijiet għal viża għandom jitfasslu skond il-proċedura msemmija fl- Artikolu 46(2a) .

Ġustifikazzjoni

Ara l-ġustifikazzjoni ta' l-emenda 5.

Artikolu 46, paragrafu 2 a (ġdid)

Fejn issir referenza għal dan il-paragrafu, għandhom japplikaw l-Artikolu 5a(1) sa (4), u l-Artikolu 7 tad-Deċiżjoni 1999/468/KE, flimkien ma' l-Artikolu 8 ta' l-istess deċiżjoni.

Ġustifikazzjoni

Ara l-ġustifikazzjoni ta' l-emenda 5.

Stat Membru tad-destinazzjoni prinċipali

Stat(i) ta' Destinazzjoni

Ġustifikazzjoni

Kif propost, se jkun hemm possibilità estiża li wieħed japplika għal viża għand waħda mir-rappreżentazzjonijiet diplomatiċi jew konsulati li jirrappreżentaw il-pajjiżi li l-applikant ikun biħsiebu jżur.

B'hekk l-informazzjoni dwar il-pajjiżi li l-applikant ikun biħsiebu jżur trid tkun iddikkjarata fl-applikazzjoni.

Għan tal-vjaġġ

Għan tal-vjaġġ (immarka dik/dawk applikabbli għall-applikazzjoni tal-viża)

Turiżmu Negozju Żjara lill-familja Żjara lill-ħbieb Kulturali Sports Żjara uffiċjali Raġunijiet mediċi Oħrajn (jekk jogħġbok ispeċifika):

Turiżmu Negozju Żjara lill-familja Żjara tal -ħbieb Kulturali Sports Żjara uffiċjali Raġunijiet mediċi Oħrajn (jekk jogħġbok speċifika):

Ġustifikazzjoni

Għandu jkun hemm il-possibilità li wieħed jimmarka bosta raġunijiet għall-ivvjaġġar, għax dan jikkorispondi aħjar mar-realtà.

Hemm differenza fl-ipproċessar ta' l-applikazzjoni tal-viża għall-ħbieb u għall-membri tal-familja.

Għalhekk hemm raġunijiet biżżejjed sabiex dan il-punt jinqasam f'żewġ punti differenti.

Isem ta' l-ospitant fl-Istati Membri.

Jekk dan ma japplikax, agħti l-isem tal-lukanda jew l-indirizz temporanju fl-Istati Membri.

Isem ta' l-ospitant fl-Istati Membri.

indirizz (u l-indirizz ta' l-e-mail ta' l-ospitant)

numru tat-telefon (u tal-fax)

numru tat-telefon (u tal-fax)

(M'għandekx bżonn timliha, jekk għandek provi adegwati li għandek mezzi biżżejjed biex tkopri l-ispejjeż tas-susistenza u ta' l-akkomodazzjoni fl-Istat jew Stati ta' Schengen li biħsiebek iżżur.)

Ġustifikazzjoni

Mhix proporzjonata li tirrikjedi li l-vjaġġi ikunu ppjanati minn qabel f'kull dettal.

L-applikant f'ħafna każi jintalab li jkun jaf id-dettalji ta' l-akkomodazzjoni u ta' l-itinerarji qabel it-tluq.

Għandu jkun biżżejjed jekk l-applikant jista' juri li għandu mezzi suffiċjenti ta' għajxien u ta' akkomodazzjoni fejn ma jkunx hemm dubju dwar il bona fede ta' l-applikant.

Għandu jkun aċċettabbli li għal parti mill-vjaġġ l-applikant ma jkollux persuna kkonfermata li tilqgħu, lukanda jew indirizz temporanju.

Anness X, paragrafu 4, subparagrafu 4 a (ġdid)

Jekk in-numru ta' ġranet hu inqas minn 90, in-numru ta' ġranet ifisser dak in-numru ta' ġranet fi żmien kull perjodu ta' 6 xhur.

Ġustifikazzjoni

Kjarifika tar-regoli.

Din il-prattika hija diġà applikata minn bosta Stati Membri taz-zona Schengen.

Madankollu għadha mhix applikata mill-Membri kollha, u dan ikkawża xi konfużjoni.

I. L-isfond tal-proposta

Il-Kumitat għal-Libertajiet Ċivili, il-Ġustizzja u l-Intern bħalissa qiegħed jaħdem fuq diversi proposti leġiżlattivi li għandu jkollhom impatt sinifikanti fuq il-politika tal-pajjiżi tax-Schengen dwar il-viża:

- is-sistema ta' l-Informazzjoni dwar il-Viża (VIS);

- adattament ta' l-Istruzzjonijiet Konsulari Komuni (CCI) li jintroduċu inter alia l-bijometriċi

- il-proposta leġiżlattiva kurrenti li għandha l-għan li tirriforma l-Istruzzjonijiet Konsulari Komuni u li tibdilhom f'Kodiċi Komunitarja dwar il-Viżi ġdida;

L-Istruzzjonijiet Konsulari Komuni (CCI) bħalissa huma l-istrument bażiku li jmexxi l-proċeduri u l-kundizzjonijiet għall-ħruġ ta' viżi għal perjodu qasir, viżi ta' tranżitu u viżi ta' tranżitu ta' l-ajruport.

Proposta tal-Kummissjoni

Il-Kummissjoni tippreżenta din il-proposta fil-kuntest tal-Programm ta' l-Aja, li jenfasizza l-ħtieġa li jkun hemm iżjed żvilupp tal-politika komuni dwar il-viża bħala parti minn sistema li hi maħsuba biex tiffaċilita l-ivvjaġġar leġittimu bil-viża u biex tindirizza l-immigrazzjoni illegali permezz ta' iżjed armonizzazzjoni tal-leġiżlazzjoni nazzjonali u iżjed prattiċi ta' pproċessar fil-missjonijiet konsulari lokali.

Sabiex jilħaq l-għanijiet tal-Programm ta' l-Aja u jsaħħaħ il-koerenza tal-politika komuni dwar il-viżi fir-rigward tal-ħruġ ta' dawn it-tipi ta' viżi msemmija hawn fuq, ir-Regolament propost:

- L-inkorporazzjoni, f'Kodiċi uniku dwar il-Viżi, tad-dispożizzjonijiet kollha li jirregolaw il-ħruġ tal-viżi u d-deċiżjonijiet dwar ir-rifjut, l-estensjoni, l-annullament, ir-revoka, u t-tqassir tal-viżi maħruġa : dan ikopri Viżi ta' Tranżitu ta' l-Ajruport (ATV), il-ħruġ ta' viżi fil-fruntiera, l-annullament u r-revoka tal-validità tal-viża, l-estensjoni ta' viża diġà maħruġa, u l-iskambju ta' l-istatistiki.

Fir-rigward ta' l-ATVs, sabiex jinkiseb l-objettiv ġenerali ta' l-armonizzazzjoni ta' l-aspetti kollha tal-politika dwar il-viża, ġiet abbandunata l-possibilità li Stati Membri individwali jimponu xi rekwiżit ta' l-ATV fuq ċerti nazzjonalitajiet.

- Dimensjonijiet ġodda tal-proċedura għall-ħruġ tal-viżi: l-istabbiliment tas-Sistema ta' l-Informazzjoni dwar il-Viża fir-rigward ta' l-iskambju tad-data bejn l-Istati Membri dwar il-viżi għall-waqfiet qosra (VIS) se jibdel b'mod fundamentali l-ipproċessar ta' l-applikazzjonijiet għall-viżi.

Min-naħa l-waħda, l-Istati Membri se jiksbu aċċess b'mod awtomatiku għall-informazzjoni dwar il-persuni kollha li jkunu applikaw għal viża (fi ħdan il-perjodu ta' 5 snin għaż-żamma tad-dejta).

Dan se jiffaċilita l-verifika ta' l-applikazzjonijiet sussegwenti għall-viżi.

Min-naħa l-oħra, l-introduzzjoni ta' identifikaturi bijometriċi bħala rekwiżit għall-applikazzjoni għal viża se jkollha impatt konsiderevoli fuq l-aspetti prattiċi ta' l-ilqugħ ta' l-applikazzjonijiet.

Minħabba li l-VIS hi mistennija li tibda taħdem dalwaqt, il-Kummissjoni għażlet li taġġorna s-CCI fi proposta legali separata, li tistipula l-istandards għall-identifikaturi bijometriċi li għandhom jinġabru u tipprovdi sensiela ta' għażliet għall-organizzazzjoni prattika ta' missjonijiet diplomatiċi u ta' uffiċċji konsulari ta' l-Istati Membri għar-reġistrazzjoni ta' l-applikanti għall-viża kif ukoll għal qafas legali għall-koperazzjoni ta' l-Istati Membri li jkollhom fornituri tas-servizz esterni (1) (li l-Barunessa LUDFORD hija r-rapporteur tagħhom).

Il-kontenut ta' dik il-proposta huwa mdaħħal fi u adattat għall-istruttura ta' din il-proposta, li se tkun emendata ladarba jkunu finalizzati n-negozjati dwar il-proposta separata.

Id-dispożizzjonijiet għall-koperazzjoni ma' l-intermedjarji kummerċjali, bħall-aġenziji ta' l-ivvjaġġar u l-operaturi fit-turiżmu, ġew imsaħħa, sabiex tkun ikkunsidrata din is-sitwazzjoni l-ġdida.

- L-iżvilupp ta' ċerti partijiet ta' l-acquis : il-Kummissjoni tiddiskuti l-introduzzjoni ta' dispożizzjonijiet dwar ħruġ massimu ta' żmien; distinzjoni ċara bejn applikazzjonijiet inammissibbli u applikazzjonijiet rifjutati formalment; trasparenza sħiħa dwar il-lista ta' pajjiżi terzi li ċ-ċittadini tagħhom huma soġġetti għal konsultazzjoni preċedenti; formola armonizzata li tipprovdi prova ta' l-istedina, tal-ħlas mill-isponser u ta' l-akkomodazzjoni; obbligu li l-Istati Membri jinnotifikaw u jimmotivaw deċiżjonijiet negattivi; qafas legali biex jiġi żgurat metodu armonizzat għall-kooperazzjoni kemm bejn il-missjonijiet diplomatiċi u l-postijiet konsulari ta' l-Istati Membri kif ukoll mal-fornituri kummerċjali tas-servizzi esterni; u regoli obbligatorji għall-kooperazzjoni bejn il-missjonijiet diplomatiċi u l-postijiet konsulari ta' l-Istati Membri u l-intermedjarji kummerċjali.

- Kjarifika ta' xi kwistjonijiet sabiex titjieb l-applikazzjoni armonizzata tad-dispożizzjonijiet leġislattivi: din tirrigwarda b'mod partikulari lil Viżi li jkollhom Validità Territorjali Limitata (LTV) u l-Assigurazzjoni Medika għall-Ivvjaġġar (TMI).

- Itejjeb it-trasparenza u ċ-ċertezza legali billi jiċċara l-istat legali tad-dispożizzjonijiet tas-CCI u l-Annessi tagħhom billi jneħħi mill-istrument legali dispożizzjonijiet li huma żejda jew li huma ta' natura operattiva prattika : l-Istruzzjonijiet Konsulari Komuni kurrenti fihom tmintax-il anness li jinkludu numru ta' dispożizzjonijiet legali u siltiet varji ta' informazzjoni: listi ta' ċittadini ta' pajjiżi terzi li huma soġġetti għar-rekwiżiti tal-viża, eżenzjonijiet għal min ikollu ċerti tipi ta' dokumenti ta' vjaġġar, tabella ta' rappreżentazzjoni, dokumenti li jintitolaw lil dak li jkun li jidħol f'pajjiż mingħajr viża, speċifikazzjonijiet tekniċi eċċ.

Sabiex jiġi ċċarat l-istatus legali ta' dawn l-annessi, il-Kummissjoni ddeċidiet li żżomm biss dawk l-annessi li huma konnessi b'mod dirett ma' l-implimentazzjoni tad-dispożizzjonijiet li hemm fil-korp tat-test, jiġifieri l-annessi I-XIII tar-Regolament.

Barra minn dan, il-Kummissjoni qed tipproponi li tħassar ir-riferenzi għal dawn li ġejjin: viżi nazzjonali (viżi "D"); il-viża nazzjonali għall-waqfiet twal valida fl-istess ħin bħala viża ta' Schengen għal waqfa qasira (il-viża "D+C"): viżi kollettivi; Anness 2 u Anness 6 tas-CCI

- l-applikazzjoni armonizzata fuq il-livell operattiv tal-"Kodiċi dwar il-Viżi" : il-Kodiċi dwar il-Viżi għandu jkun fih biss dispożizzjonijiet legali dwar il-ħruġ ta' viżi għal żjarat qosra u viżi ta' tranżitu kif ukoll dwar viżi ta' tranżitu ta' l-ajruport.

Sabiex jiġi żgurat li l-Istati Membri minn issa ma jkomplux bil-prattika attwali tagħhom li jfasslu istruzzjonijiet nazzjonali biex "jissovvrapponu" r-regoli komuni, għandu jitfassal sett wieħed komuni ta' istruzzjonijiet dwar l-applikazzjoni prattika tal-leġislazzjoni.

Meta kienet qed tipprepara l-proposta dwar il-Kodiċi dwar il-Viżi, il-Kummissjoni kkunsidrat b'mod parallel il-forma u l-kontenut ta' "l-Istruzzjonijiet dwar l-applikazzjoni prattika tal-Kodiċi dwar il-Viżi" li jistabbilixxu l-prattika u l-proċeduri armonizzati li għandhom ikunu segwiti mill-missjonijiet diplomatiċi u l-postijiet konsulari ta' l-Istati Membri meta dawn ikunu qed jipproċessaw l-applikazzjonijiet għall-viżi.

Dawn l-Istruzzjonijiet, li se jitfasslu fi ħdan il-proċedura provduta fit-Titolu V tar-Regolament, bl-ebda mod m'hu se jżidu obbligi legali għall-Kodiċi dwar il-Viżi iżda se jkunu biss ta' natura operattiva.

Għandhom ikunu finalizzati sad-data meta jidħol fis-seħħ il-Kodiċi.

Fl-aħħar, il-proposta tal-Kummissjoni tiddiskuti l-konsegwenzi ta' diversi protokolli li huma annessi mat-Trattati, minħabba li dan ir-Regolament se jibni fuq l-acquis ta' Schengen.

Din tiddiskuti l-konsegwenzi fuq l-Istati l-Membri l-ġodda tal-proċedura f'żewġ stadji għall-istrumenti ta' implimentazzjoni li huma bbażati fuq l-acquis ta' Schengen.

Il-pożizzjoni tar-rapporteur

Ir-rapporteur hu tal-fehma li fil-biċċa l-kbira tal-punti l-Kummissjoni rnexxielha tidentifika l-problemi reali tal-prattika tal-viża fiz-zona tax-Schengen.

Il-bżonn li jkun hemm koordinazzjoni aħjar fuq livell lokali, l-importanza ta' taħriġ ulterjuri kontinwu għall-impjegati fil-konsulati u s-sinifikat ta' aċċess faċli għal informazzjoni dwar ir-rekwiżiti li l-applikanti jridu jissodisfaw sabiex jiksbu viża kienu wħud mill-kwistjonijiet li r-rapporteur kien kapaċi jikkonferma fuq il-post fl-Alġerija, f'Kiev, f'San Pietruburgu u f'Varsavja.

Bosta mill-innovazzjonijiet li hemm fil-proposta tal-Kummissjoni jfittxu li jindirizzaw dawn il-kwistjonijiet.

Bil-maqlub ta' dan, kien diffiċli ħafna li jkun hemm djalogu ġenwinament miftuħ mal-ministeri responsabbli mill-politika dwar il-viżi.

Il-kultura tat-teħid tad-deċiżjoni xorta hija karatterizzata bl-abitudnijiet li żviluppaw tul iż-żmien fi ħdan l-awtoritajiet tas-sigurtà.

Dan ifisser diskrezzjoni u volontà li tkun infurmata d-dinja dwar l-attivitajiet tagħhom.

F'dan l-isfond, kien diffiċli, pereżempju, li wieħed jaċċerta kemm ċerti passi u rekwiżiti fil-proċess tal-viża huma tassew importanti.

Il-politika dwar il-viża taz-zona tax-Schengen hija parti importanti ta' l-immaġini esterna ta' l-UE.

L-emendi mressqa mir-rapporteur tiegħek ikopru ħames kategoriji ewlenin li huma diġà mfissrin fid-dokument ta' ħidma ta' Diċembru 2006.

Dawn il-kategoriji huma dawn li ġejjin:

(1) Immaġini esterna komuni

(2) Impressjoni pożittiva u servizz għall-konsumatur

(3) Oqsma problematiċi u rimedji

(4) Għażliet politiċi tal-Komunità

(5) Kommunikazzjoni diretta

Dawn il-ħames suġġetti xprunaw sensiela ta' emendi.

"Stampa esterna komuni" hija koperta bl-emendi ma' l-Artikoli 5, 7, 18, 35, 40, 41 u 42.

"Impressjoni pożittiva u servizz għall-konsumatur" huma indirizzati bl-emendi ma' l-Artikoli 4, 5, 7, 10, 11, 12, 14, 15, 16, 18, 20, 40, 41, 42 u 45a, u ma' l-Anness III u X. L-emendi ma' l-Artikolu 41, 43a u 46a jindirizzaw "Oqsma ta' problemi u rimedji".

"Alternattivi politiċi tal-Komunità" huma spjegati bl-emendi ma' l-Artikoli 16, 20 u 44a.

"Komunikazzjoni diretta" hija koperta bl-emenda ma' l-Artikolu 42 dwar il-ħolqien ta' portal komuni għall-viża.

Xi emendi huma koperti b'aktar minn intestatura waħda.

Iz-zona tax-Schengen hija zona ta' moviment ħieles u tirrapreżenta wieħed mill-iżjed proġetti ta' suċċess ta' l-Istati Membri ta' l-Unjoni.

Bħala kunċett, iz-zona tax-Schengen ġiet aċċettata mhux biss fl-UE iżda wkoll barra l-UE, fejn it-terminu 'Viża Schengen' irċieva rikonoxximent ġenerali.

Minkejja dan, għad fadal ħafna xi jsir sabiex iz-zona tax-Schengen ikollha immaġini esterna komuni.

Pereżempju, għad m'hemmx websajt komuni għall-Viża Schengen.

Ir-regoli dwar il-viża ta' konsulati differenti fl-istess lok jistgħu jvarjaw b'mod kunsiderevoli.

Fejn Stat Membru ma jkollux rappreżentazzjoni f'post partikulari, bħal Spanja fil-Murmansk, m'huwiex possibbli li l-popolazzjoni lokali tikkuntattja lill-konsulat Finlandiż li jinsab hemmhekk.

Minflok wieħed ikollu jivvjaġġa sa San Pietruburgu, li jinsab 24 siegħa 'l bogħod bit-tren, biex japplika għal viża Spanjola tax-Schengen għal vaganza komuni.

Għandu jkun hemm rekwiżit permanenti għall-Istati Membri biex jikkonkludu ftehimiet ta' koperazzjoni ma' xulxin meta l-konsulat responsabbli jkun jinsab 'l bogħod iżżejjed.

Il-bżonn ta' arranġamenti bħal dawn se jsir iżjed urġenti jekk jiġu introdotti l-identifikaturi bijometriċi, li fil-prattika jfisser li l-applikanti kollha jridu jattendu personalment fil-konsulat rilevanti.

Mingħajr ma jikkompromettu l-kwistjonijiet essenzjali ta' sigurtà, huwa importanti li l-konsulati tax-Schengen jadottaw metodi ta' ħidma li jkunu orjentati lejn il-konsumatur.

Persuni li jkollhom jagħmlu vjaġġ eċċezzjonalment twil jew estremament diffiċli lejn l-eqreb konsulat (ġieli l-applikanti jkollhom, pereżempju, l-ewwel jivvjaġġaw lejn pajjiż ieħor li għalih ikun hemm bżonn ta' viża sabiex imbagħad ikunu jistgħu japplikaw għal viża għaz-zona tax-Schengen) għandu jkollhom l-opportunità li jagħmel tali vjaġġ darba biss.

Ir-rapporteur jemmen ukoll li t-tariffa tal-viża trid tinżamm f'livell relattivament baxx (€35), u li xi kategoriji, bħal tfal li jkunu akkumpanjati mill-ġenituri jew minn persuni li jkunu parti minn programm ta' skambju, għandhom ikunu eżentati mit-tariffa.

Barra minn dan, għandha tiġi estiża l-prattika li jinħarġu viżi bi dħul multiplu.

Vjaġġaturi bona fide, jiġifieri persuni li jkunu rċevew Viża Schengen diversi drabi u li la qatt ikunu użawha ħażin jew kisru r-regoli taz-zona tax-Schengen, għandhom jibbenefikaw ukoll u mhux biss sempliċiment numru ta' kategoriji predeterminati bħal negozjanti, ċerti gruppi ta' studenti u qraba.

Il-kategorizzazzjoni eċċessivament stretta tan-nies toħloq problemi ta' demarkazzjoni.

X'jiġri meta xi ħadd ikun lesta n-negozjati kummerċjali tiegħu ma' kumpanija li tkun fiz-zona Schengen?

X'jiġri ladarba wieħed ikun lesta l-istudji tiegħu, eċċ?

Il-leġiżlatur ma jistax jiġġudika jekk vjaġġatur ikunx bona fide sempliċiment abbażi ta' tqegħid f'kategorija jew oħra.

Għalhekk, meta ssir evalwazzjoni ta' applikazzjoni għal viża ta' xi ħadd, għandu jitqies ukoll ir-rekord passat tal-viża ta' dak li jkun.

Barra minn dan, trid issir ukoll evalwazzjoni kritika ta' x'dokumenti tassew ikun jeħtieġ sabiex ikun jista' japplika għal viża u ta' kemm trid tkun dettaljata d-deskrizzjoni ta' l-itinerarju li jkun jeħtieġ iressaq.

Ir-rapporteur tiegħek sab xi nuqqasijiet li jistħoqqilhom attenzjoni ulterjuri.

Fil-propsota tagħha l-Kummissjoni ma qisitx biżżejjed iċ-ċirkostanzi speċjali li jħabbtu wiċċhom magħhom il-vapuretti tal-passiġġieri li jaħdmu fir-reġjun Baltiku, fil-Mediterran u fir-reġjun tal-Baħar l-Iswed.

Illum hemm traffiku sostanzjali bejn l-Istati Membri ta' l-UE, iżda t-traffiku bejn iz-zona tax-Schengen u pajjiżi terzi huwa limitat ħafna, l-iżjed minħabba dawn ir-regoli tal-viża.

Din il-kwistjoni għandha tiġi indirizzata iżjed fil-fond.

Huwa importanti wkoll li pajjiż terz ikun jaf x'kundizzjonijiet irid jissodisfa sabiex ikun eżentat mir-rekwiżit tal-viża.

Ir-rapporteur jemmen li l-pajjiżi tax-Schengen iridu jfasslu regoli ċari għal meta pajjiż ikun eżentant mir-rekwiżiti tal-viża.

Dan il-mekkaniżmu jrid ikun eżentat fuq il-kriterji li ġejjin: numru baxx ta' rifjuti, applikazzjoni ta' sponsorhip u ftehim ta' akkomodazzjoni, persentaġġ baxx ta' ċittadini oħrajn li joqgħodu għal perjodu itwal mill-validità tal-viżi tagħhom, numru baxx ta' persuni li jkunu ġew irrifjutati għal diversi raġunijiet, garanzija ta' dokumenti ta' vjaġġar ġenwini u spezzjonijiet effettivi fuq il-fruntieri.

Barra minn dan, il-politika ta' l-UE dwar il-viża trid tirrifletti l-prijoritajiet fundamentali tal-politika barranija tagħha.

Fil-prinċipju, dan hu sodisfatt bl-eżistenza tal-ftehimiet li jissimplifikaw il-viża, iżda analiżi iżjed mill-qrib ta' dawn il-ftehimiet turi li dawn huma ta' natura minimalista.

Ir-rapporteur jemmen li ftehimiet ta' faċilitazzjoni tal-viża għandhom ikopru wkoll kwistjonijiet prinċipali bħall-frekwenza ikbar ta' viżi maħruġin b'perjodu ta' validità ta' bosta snin, l-implimentazzjoni tad-dejta bijometrika u wkoll it-tnaqqis sinifikanti fit-tariffi.

Barra minn dan, huwa importanti li l-Parlament Ewropew ikun involut fit-tfassil tal-mandati tan-negozjati ta' ftehimiet bħal dawn u fit-twettiq tan-negozjati.

Huwa inkwetanti wkoll li bosta żgħażagħ li jgħixu fil-konfini ta' l-UE qatt ma siefru ta' l-inqas darba.

L-Unjoni għandha r-responsabilità li ma tiżolax lil dawn in-nies.

Jekk le, jistgħu jibdew jikbru tendenzi nazzjonalisti u radikali.

PROĊEDURA

Kodiċi Komunitarja dwar il-Viżi

Data meta ġiet ippreżentata lill-PE

Kumitat responsabbli

Data mħabbra fis-sessjoni plenarja

Data tal-ħatra

Diskussjoni fil-kumitat

Data ta' l-adozzjoni

Riżultat ta' l-aħħar votazzjoni

Membri preżenti għall-votazzjoni finali

Sostitut(i) preżenti għall-votazzjoni finali


dwar il-proposta għal rakkomandazzjoni tal-Kunsill dwar l-adeżjoni tal-Bulgarija u tar-Rumanija mal-Konvenzjoni tat-23 ta' Lulju 1990 dwar l-eliminazzjoni tat-taxxa doppja inkonnessjoni ma' l-aġġustament tal-qligħ ta' intrapriżi assoċjati

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

(Proċedura ta' konsultazzjoni)

Il-Parlament Ewropew ,

– wara li kkunsidra r-rakkomandazzjoni tal-Kummissjoni lill-Kunsill ( COM(2007)0839 ),

– wara li kkunsidra l-Artikolu 3(4) ta' l-Att ta' Adeżjoni tar-Repubblika tal-Bulgarija u tar-Rumanija, skond liema artikolu ġie kkonsultat mill-Kunsill ( C6-0028/2008 ),

– wara li kkunsidra r-Regola 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Ekonomiċi u Monetarji ( A6-0194/2008 ),

Japprova r-rakkomandazzjoni tal-Kummissjoni kif emendata;

Jistieden lill-Kunsill sabiex jinfurmah jekk ikollu l-ħsieb li jitbiegħed mit-test approvat mill-Parlament;

Jistieden lill-Kunsill sabiex meta jiddeċiedi dwar id-data ta' applikazzjoni tal-Konvenzjoni tat-23 ta' Lulju 1990 dwar l-eliminazzjoni tat-taxxa doppja relatata ma' l-aġġustament tal-qligħ ta' intrapriżi assoċjati, hu jikkonsidra t-tħassib tal-Parlament rigward il-bżonn li jitnaqqas il-piż ta' taxxa minn fuq min iħallas it-taxxa;

Jitlob lill-Kunsill sabiex jerġa' jikkonsultah jekk ikollu l-ħsieb li jemenda r-rakkomandazzjoni tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill, lill-Kummissjoni u lill-gvernijiet tar-Repubblika tal-Bulgarija, tar-Rumanija u ta' l-Istati Membri l-oħra.

Rakkomandazzjoni għal deċiżjoni

Test propost mill-Kummissjoni

Il-Konvenzjoni ta' Arbitraġġ, kif emendata mill-Protokoll tal-25 ta' Mejju 1999, mill-Konvenzjonijiet tal-21 ta' Diċembru 1995 u tat-8 ta' Diċembru 2004 u minn din id-Deċiżjoni, tidħol fis-seħħ mill-1 ta' Jannar 2007 bejn il-Bulgarija, ir-Rumanija u l-Istati Membri l-oħra li għandhom fis-seħħ il-Konvenzjoni ta' Arbitraġġ.

Din tidħol fis-seħħ bejn il-Bulgarija, ir-Rumanija u kull Stat Membru ieħor fil-jum li l-Konvenzjoni ta' Arbitraġġ tidħol fis-seħħ għall-Istati Membri l-oħra kkonċernati.

Il-Konvenzjoni ta' Arbitraġġ, kif emendata mill-Protokoll tal-25 ta' Mejju 1999, mill-Konvenzjonijiet tal-21 ta' Diċembru 1995 u tat-8 ta' Diċembru 2004 u minn din id-Deċiżjoni, tidħol fis-seħħ fil-ġurnata ta' wara ta' meta din id-Deċiżjoni tiġi ppubblikata fil-Ġurnal Uffiċjali ta' l-Unjoni Ewropea bejn il-Bulgarija, ir-Rumanija u l-Istati Membri l-oħra li għandhom fis-seħħ il-Konvenzjoni ta' Arbitraġġ.

Ġustifikazzjoni

Intwera tħassib dwar dħul fis-seħħ retroattiv.

Sabiex jitneħħa kull dubju skond il-liġi nazzjonali, huwa issuġġerit li d-dħul fis-seħħ tal-Konvenzjoni ta' Arbitraġġ tkun fil-ġurnata ta' wara l-ġurnata tal-pubblikazzjoni ta' din id-Deċiżjoni fil-Ġurnal Uffiċjali ta' l-Unjoni Ewropea.

Ir-Rakkomandazzjoni tal-Kummissjoni għal deċiżjoni tal-Kunsill tikkonċerna l-adeżjoni tal-Bulgarija u r-Rumanija mal-Konvenzjoni 90/436/KEE tat-23 ta' Lulju 1990 dwar l-eliminazzjoni tat-taxxa doppja relatata ma' l-aġġustament tal-qligħ ta' intrapriżi assoċjati (l-hekk imsejħa "Konvenzjoni ta' Arbitraġġ"), il-Konvenzjoni tal-21 ta' Diċembru 1995 dwar l-adeżjoni ta' l-Awstrija, il-Finlandja u l-Iżvezja mal-Konvenzjoni ta' Arbitraġġ, il-Protokoll tal-25 ta' Mejju 1999 li jemenda l-Konvenzjoni ta' Arbitraġġ u l-Konvenzjoni ffirmata fit-8 ta' Diċembru 2004 mir-Repubblika Ċeka, mill-Estonja, minn Ċipru, mil-Latvja, mil-Litwanja, mill-Ungerija, minn Malta, mill-Polonja, mis-Slovenja u mis-Slovakkja sabiex jissieħbu fil-Konvenzjoni ta' Arbitraġġ.

Dan is-sett ta' strumenti legali huwa maħsub sabiex jelimina t-taxxa doppja relatata ma' l-aġġustament tal-qligħ ta' intrapriżi assoċjati.

Il-Konvenzjoni ta' Arbitraġġ tistipula proċedura ta' arbitraġġ li tippermetti lill-kumpaniji jitolbu reviżjoni ta' l-aġġustament tal-qligħ ta' intrapriżi assoċjati.

L-Att ta' l-2005 ta' l-adeżjoni tal-Bulgarija u r-Rumanija introduċa sistema simplifikata għall-adeżjoni tal-Bulgarija u r-Rumanija għal dawn il-konvenzjonijiet.

Fuq il-bażi ta' l-Artikolu 3(3) u 3(4) ta' l-Att ta' l-Adeżjoni, il-Kunsill għandu jadotta deċiżjoni sabiex jiddetermina d-data li fiha jidħlu fis-seħħ dawn il-konvenzjonijiet għall-Bulgarija u r-Rumanija u biex jagħmel l-aġġustamenti kollha meħtieġa għal dawn il-konvenzjonijiet.

B'hekk, il-Kunsill għandu jaġixxi fuq rakkomandazzjoni tal-Kummissjoni, wara li jikkonsulta mal-Parlament Ewropew.

Sa fejn id-deċiżjoni proposta hija l-implimentazzjoni ta' mandat inkluż it-Trattat ta' Adeżjoni ta' l-2005, ir-rapporteur jappoġġja bi sħiħ ir-rakkomandazzjoni tal-Kummissjoni u jħares 'il quddiem sabiex jara l-adeżjoni tal-Bulgarija u tar-Rumanija mal-Konvenzjoni ta' Arbitraġġ u sabiex jara l-istrumenti relatati jitlestew fl-iqsar żmien possibbli.

Madankollu, ir-rapporteur jixtieq jiġbed l-attenzjoni tal-leġiżlatur u għall-kwistjoni rigward id-data tad-dħul fis-seħħ tal-Konvenzjoni ta' Arbitraġġ emendata.

It-test propost jissuġġerixxi li l-Konvenzjoni ta' Arbitraġġ emendata tidħol fis-seħħ bejn il-Bulgarija, ir-Rumanija u l-Istati Membri, skond din l-iskeda:

· fir-rigward ta' l-Istati Membri li għalihom il-Konvenzjoni ta' Arbitraġġ diġà tinsab fis-seħħ: fl-1 ta' Jannar 2007;

· fir-rigward ta' l-Istati Membri li għalihom il-Konvenzjoni ta' Arbitraġġ għadha ma tinsabx fis-seħħ: fil-ġurnata li l-Konvenzjoni ta' Arbitraġġ tidħol fis-seħħ għal dawk l-Istati Membri.

L-iskeda timplika li d-Deċiżjoni, meta u jekk tiġi approvata, se tistabbilixxi data retroattiva tad-dħul fis-seħħ tal-Konvenzjoni ta' Arbitraġġ.

Intwera tħassib dwar l-effett retroattiv.

Fir-rigward tad-data ta' applikazzjoni, jiġifieri d-data minn meta l-applikabilità tal-proċeduri skond il-Konvenzjoni ta' Arbitraġġ tibda, ir-rapporteur, skond il-prinċipji li l-Konvenzjoni ta' Arbitraġġ tinkorpora, jistieden lill-Kunsill, meta jiddeċiedi dwar din id-data, sabiex iqis li dan l-arranġament jevita piż ta' taxxa minn fuq min min iħallas it-taxxa.

PROĊEDURA

Emendar ta' l-anness ta' l-att ta' adeżjoni tal-Bulgarija u tar-Rumanija mal-Konvenzjoni tat-23 ta' Lulju 1990 dwar l-eliminazzjoni tat-taxxa doppja rigward l-aġġustament tal-qligħ ta' intrapriżi assoċjati

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Data tal-ħatra

Diskussjoni fil-kumitat

Data ta' l-adozzjoni

Riżultat tal-vot finali

Membri preżenti għall-vot finali

Sostitut(i) preżenti għall-vot finali


dwar il-proposta għal deċiżjoni tal-Kunsill li temenda r-Regoli ta' Proċedura tal-Qorti ta' Ġustizzja biex jiġu speċifikati r-regoli lingwistiċi li japplikaw għall-proċedura ta' reviżjoni

Kumitat għall-Affarijiet Legali

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

(Proċedura ta' konsultazzjoni)

Il-Parlament Ewropew ,

– wara li kkunsidra l-abbozz ta' deċiżjoni tal-Kunsill (5953/2008),

– wara li kkunsidra l-Artikolu 245, it-tieni inċiż, tat-Trattat tal-KE u l-Artikolu 160, it-tieni inċiż tat-Trattat Euratom, li b'konformità magħhom ġie kkonsultat mill-Kunsill ( C6-0066/2008 ),

– wara li kkunsidra l-opinjoni tal-Kummissjoni dwar l-Artikolu 245, it-tieni inċiż, tat-Trattat tal-KE u l-Artikolu 160, it-tieni inċiż, tat-Trattat Euratom dwar il-proposta li temenda r-Regoli ta' Proċedura tal-Qorti ta' Ġustizzja biex jiġu speċifikati r-regoli lingwistiċi li japplikaw għall-proċedura ta' reviżjoni, ippreżentata mill-Qorti tal-Ġustizzja, b'konformità ma' l-Artikolu 64 ta' l-Istatut tal-Qorti tal-Ġustizzja ( SEC(2008)0345 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Legali ( A6-0211/2008 ),

Japprova l-abbozz tad-Deċiżjoni tal-Kunsill;

Jistieden lill-Kunsill biex jinfurmah jekk ikollu l-ħsieb li jitbiegħed mit-test approvat mill-Parlament;

Jitlob lill-Kunsill biex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Il-proposta għal deċiżjoni tal-Kunsill, fuq proposta tal-Qorti tal-Ġustizzja, għandha l-għan li ddaħħal fir-Regoli ta' Proċedura tal-Qorti tal-Ġustizzja dispożizzjoni rigward l-użu tal-lingwi fil-qafas tal-proċedura ta' reviżjoni, b'konformità ma' l-Artikolu 64 tal-protokoll dwar l-Istatut tal-Qorti tal-Ġustizzja u skond il-proċedura prevista fl-Artikolu 245, it-tieni inċiż, tat-Trattat tal-KE u l-Artikolu 160, it-tieni inċiż, tat-Trattat Euratom.

Il-proċedura ta' reviżjoni min-naħa tal-Qorti tal-Ġustizzja tad-deċiżjonijiet tal-Qorti tal-Prim'Istanza hi prevista mill-Artikolu 225, paragrafi 2 u 3, tat-Trattat tal-KE, kif ukoll mill-Artikolu 140 A, paragrafi 2 u 3, tat-Trattat Euratom, meta din tiddeċiedi dwar l-appelli li jsiru kontra deċiżjoni ta' kamra ġurisdizzjonali jew tiddeċiedi dwar kwistjonijiet preġudizzjarji f'materji speċifiċi stipulati fl-Istatut tal-Qorti tal-Ġustizzja.

L-Istatut tal-Qorti tal-Ġustizzja jipprevedi l-possibilità ta' reviżjoni fil-każ fejn il-kwistjonijiet preġudizzjarji jaqgħu fil-kompetenza tal-Qorti tal-Prim'Istanza.

Għalkemm din il-possibilità għadha ma seħħitx, madankollu l-Qorti tal-Ġustizzja rat il-ħtieġa li tibdel ir-regolament tagħha sabiex ikunu jistgħu jiġu applikati r-regoli lingwistiċi għal din il-proċedura l-ġdida ta' reviżjoni.

Il-modifika għal dan ir-regolament tipprevedi li, bl-integrazzjoni ta' l-Artikolu 123a fit-Titolu 4a, il-lingwa tal-proċedura tkun dik tad-deċiżjoni tal-Qorti li tkun is-suġġett tar-reviżjoni.

Il-miżura proposta taqbel ukoll mad-dispożizzjoni ta' l-Artikolu 110 tar-Regolamenti ta' Proċedura rigward l-appelli kontra d-deċiżjonijiet tal-Qorti.

Ir-rapporteur għalhekk japprova l-abbozz tal-proposta tal-Kunsill.

PROĊEDURA

Emenda tar-Regoli ta' Proċedura tal-Qorti ta' Ġustizzja biex jiġu speċifikati r-regoli lingwistiċi li japplikaw għall-proċedura ta' reviżjoni

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Data tal-ħatra

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178 (2)) preżenti għall-votazzjoni finali